Ini 10 Kesalahan Dalam Solat Yang Mungkin Terlepas Pandang, Mari Betulkan!

Solat 5 waktu merupakan amalan wajib yang dilakukan oleh umat Islam dan menjadi dosa besar jika meninggalkannya tanpa alasan yang jelas. Selain itu, anda juga perlu tahu rukun solat ada 13. Namun, kali ini penulis ingin berkongsikan mengenai kesalahan dalam solat yang dilakukan tanpa anda sedar.
Mari lihat senarai kesalahan dalam solat seperti di bawah.

Baca juga: “T. Rex, Brachiosauraus, Diplodocus…” Anak Obses Dinosaur Petanda Cerdik, Betul Ke?
10 KESALAHAN DALAM SOLAT YANG TIDAK DISEDARI

Manusia memang tidak boleh lari dari sikap lupa dan alpa. Kesalahan ini dinyatakan bukanlah dengan tujuan untuk mencari kesalahan atau kekurangan seseorang tetapi sebagai iktibar dan penambahbaikan seseorang dalam ibadahnya.

KESALAHAN-KESALAHAN DALAM SOLAT
1. TIDAK BERDIRI LURUS
Berdiri lurus bagi yang berkemampuan merupakan salah satu rukun solat.
Apa yang diperhatikan, seseorang yang sakit tidak berdiri lurus semasa solat. Mereka terus duduk, tanpa berdiri lurus.
Sewajibnya, mereka berdiri lurus dahulu, kemudian, barulah mereka boleh duduk. Ini adalah kerana mereka masih boleh berdiri dan berjalan.
Macam mana mereka ke masjid sekiranya mereka tidak boleh berjalan? Perkara ini terkecuali sekerianya seseorang itu memang betul-betul tidak mampu untuk berdiri.
2. TAKBIRATUL IHRAM DILAFAZKAN DENGAN SALAH
Contohnya, bertakbir dengan lafaz ﭐﷲ di mulut, dan ﺃﻛﺒﺮ di dalam hati. Walhal, lafaz takbiratul ihram adalah RUKUN QAULI. Maka, ia WAJIB dilafazkan 100% di mulut tanpa meninggalkan satu hurufpun dalam kalimah ﭐﷲ ﺃﻛﺒﺮ .
Selain itu, sekiranya makhraj lafaz takbiratul ihram ini salah, maka ia boleh juga membatalkan solat. Contohnya, melafazkan takbiratul ihram dengan suara angin (seperti suara orang berbisik).
3.  KESALAHAN DALAM MEMBACA SURAH AL-FATIHAH

Al-Fatihah merupakan RUKUN QAULI yang wajib dilafazkan 100% oleh mulut dengan makhraj dan tajwid yang betul. Sekiranya membaca al-Fatihah dalam hati atau menggunakan suara angin, maka, ia boleh membatalkan solat.
4. TIDAK THOMAKNINAH (BERHENTI SEKETIKA) DALAM RUKUK & SUJUD
Kadar minimum untuk rukuk dan sujud adalah dengan kadar lafaz “subhanallah”. Maksud hadis:
“Seburuk-buruk pencuri adalah orang yang mencuri dalam solatnya.” Sahabat bertanya, “bagaimana caranya mencuri solat itu wahai Rasulullah?” “Iaitu, yang tidak menyempurnakan rukuk, sujud dan bacaan di dalam solatnya” (HR Ahmad)
5. SUJUD YANG TIDAK SEMPURNA
Sujud yang tidak sempurna, anggota sujud tidak dikenakan ke atas lantai. 7 anggota sujud tersebut adalah:

Muka (termasuk dahi dan hidung).
Kedua tapak tangan.
Kedua lutut.
Penghujung 2 tapak kaki (ibu jari).

Sebagaimana sabdanya yang bermaksud:
“Aku telah memerintahkan agar sujud ke atas tujuh tulang: ke atas dahi, dan beliau mengisyaratkan ke hidungnya, 2 tangan, 2 lutut dan pada penghujung 2 tapak kaki (ibu jari).” (Muttafaqun ‘Alaih)
6. LAFAZ TAHIYYAAT AKHIR YANG SALAH
Perkara ini merupakan antara kesalahan yang amat biasa dilakukan tetapi ramai yang tidak menyedarinya. Lafaz tahiyyaat wajib disebut dengan makhraj yang betul kerana ia adalah rukun qauli.
Sekiranya lafaz tahiyyat itu dilafazkan dengan suara angin juga, ia akan membatalkan solat. Namun begitu, amat sukar untuk diterangkan berkaitan lafaz tahiyyat akhir yang betul di dalam ruang yang terbatas ini.
Sebaik-baiknya, rujuklah guru agama yang hak.
7. SEBUTAN LAFAZ SALAM

Lafaz salam dibaca dalam hati, dilafaz dengan suara angin atau melafazkan salam dengan makhraj dan huruf yang salah juga boleh membatalkan solat. Lafaz yang tepat adalah ﭐﻟﺴﻼﻢﻋﻠﻴﻜﻢﻭﺭﺣﻤﺔﭐﷲ (assalaamu’alaikum warahmatullaah).
Sekiranya menyebut “asalaamu’alaikum”, “salaamu’alaikum”, menukar huruf ﻉ kepada ﺃ, huruf ﺡ kepada ﻫ, atau apa sahaja sebutan, yang selain daripada ﭐﻟﺴﻼﻢﻋﻠﻴﻜﻢﻭﺭﺣﻤﺔﭐﷲ , ia akan membatalkan solat.
 Menyebut salam dalam hati juga boleh membatalkan solat, kerana lafaz salam pertama adalah rukun qauli. Ia WAJIB dilafazkan 100% oleh mulut dengan makhraj dan tajwid yang betul.
8. TANGAN BERAYUN-AYUN SEMASA I’TIDAL
Pergerakan anggota besar 3 kali berturut-turut boleh membatalkan solat. Tak tahulah kenapa orang suka sangat ayun tangan semasa i’tidal, yang macam buayan tu.
9. TIDAK BERHENTI SEKETIKA
Tidak berhenti seketika, yakni i’tidal selepas rukuk.
10. DADA BERPALING DARI KIBLAT
Pastikan tubuh anda sentiasa menghadap ke arah kiblat ketika solat.
Hakikatnya, terdapat banyak lagi kesalahan dalam solat yang masih ramai belum tahu tetapi telah dibiasakan hingga kini kerana tidak ada yang menegurnya. Justeru, sebarkanlah ilmu kepada mereka agar mereka sentiasa berjaga-jaga dan tidak mengambil ringan dalam hal solat.
Sumber: Facebook Mohd Ibrahim via Indahnya Islam


Ini 7 Perbezaan Antara Ibu Bapa Yang Baik & Yang Bijak. Kita Yang Mana?

Dari Abu Hurairah RA berkata: Rasulullah saw menciumi Al Hasan bin Ali, di hadapan Al Aqra’ bin Habis At Tamimiy yang sedang duduk. Lalu Al Aqra’ berkata: Sesungguhnya aku memiliki sepuluh anak, dan aku belum pernah menciumi seorang pun.
Lalu Rasulullah saw memandanginya dan bersabda: “Barang siapa yang tidak menyayangi maka tidak akan disayangi”

(Hadis Riwayat Al Bukhari)
Siapa tak sayang anak, kan? Semua ibu bapa mesti akan berhabis-habisan untuk memberikan sesuatu yang terbaik untuk anak mereka. Malah, Nabi kita sendiri sentiasa berpesan supaya kita menyayangi anak-anak kecil.

Kesalahan Mendidik Anak Yang Kita Terlepas Pandang
“Jangan ‘baik’ sangat dengan anak-anak zaman sekaran ni. Nanti mereka pijak kepala.”

Tapi, bagaimana Rasulullah boleh berlembut dan masih memastikan anak-anak ini menjadi anak yang hebat?  Apa yang kita terlepas pandang?
Saya tertarik dengan sebuah pengisian daripada Laman FB Islam For Kids yang mengutarakan 7 Perbezaan Antara Ibu BapaYang Baik & Yang Bijak. Walaupun ringkas, namun sungguh bermakna.
Ia mengeluarkan kita daipada kekeliruan dan menunjukkan kesalahan mendidik anak melalui cara yang berhikmah. Jom tengok apa perbezannya.

7 Perbezaan Antara Ibu Bapa Yang Baik Dan Yang Bijak
1. Apabila mempunyai masa lapang
Yang baik: Menumpukan seluruh masa dan tenaga untuk anak mereka, sehingga mengabaikan hobi dan minat masing-masing.
Yang bijak: Mengajar anak untuk mencari minat dan berdikari. Namun, masih memantau dan melakukan hobi bersama-sama.
Galakkan anak-anak berkawan dan mencari hobi, tetapi masih memantau mereka. / Foto Kredit: daliulian.net
2. Apabila anak belajar
Yang baik: Memeriksa dan membetulkan jawapan yang salah dalam kerja sekolah anak-anak.
Yang bijak: Mengajar anak untuk bertanggungjawab terhadap kerja sekolah sendiri. Bertanyakan masalah dan cuba membimbingnya menyelesaikan masalah sendiri.
Ketepikan formula dan silibus di sekolah. Tanyakan apa yang mengganggu fikiran mereka dalam pelajaran.
3. Apabila memberi ganjaran
Yang baik: Cuba menutup kelemahan atau rasa bersalah dengan membelikan permainan.
Yang bijak: Memberi duit poket kepada anak. Mengajar anak untuk menguruskan kewangan sejak kecil.
Foto Kredit: valuestockguide.com
4. Apabila anak menangis dan mengamuk
Yang baik: Cuba mencari jalan agar anak dapat ditenangkan secepat mungkin.
Yang bijak: Mencari punca yang menjadikan anak-anak bersikap sedemikian. Tidak memaksanya diam semata-mata risau tanggapan orang luar.

5. Apabila menetapkan matlamat
Yang baik: Berhasrat membesarkan anak menjadi seorang yang berjaya dan berguna kepada masyarakat.
Yang bijak: Membentuk hubungan yang rapat dan mesra dengan anak sehingga mereka percayakan ibu bapa dalam semua hal.
Usah berharap kepada anak yang sempurna
6. Apabila memberi nasihat
Yang baik: Melindungi anak daripada melakukan kesilapan, sehingga bersusah-payah melakukan sesuatu yang di luar kesanggupan.
Yang bijak: Memantau anak dalam membuat keputusan sendiri dan membiarkan mereka belajar daripada kesilapan.
Foto Kredit: popsugar.com
7. Apabila memujuk anak
Yang baik: Membiarkan anak melakukan apa saja yang mereka mahukan supaya berhenti menangis dan mengawal kelakuan.
Yang bijak: Tidak membenarkan anak-anak ‘mempergunakan’ ibu bapa. Sebaliknya, memberi ruang kepada anak untuk bersendiri dan melakukan sesuatu yang disukai selagi tidak bercanggah dengan disiplin yang ditetapkan.
Foto Kredit: huffingtonpost.com
Fitrah Berkasih Sayang Terhadap Anak
Se‘macho’ mana pun kita, apabila bab anak-anak, mesti ramai yang ‘cair’ dan mudah ter’makan’ dengan kata-kata mereka. Inilah fitrah semulajadi yang Allah ciptakan dalam hati setiap manusia agar berkasih sayang dengan anak-anak.
Sunguhpun Islam sangat menitikberatkan agar kita berkasih sayang terhadap anak,  kadang-kadang kita terlalu banyak ‘memberi’ sehingga kita lupa untuk ‘mendidik’.
Inilah kesalahan mendidik anak yang menjadi perbezaan yang ketara antara ibu bapa yang baik dengan yang bijak.
Jadi, kita yang mana?

*Sumber asal diolah daripada ‘7 Differences Between a Good And A Wise Parent’ oleh Islam For Kids.


5 Perkara ‘Kejam’  Yang Berlaku Bila Bayi Hidu Asap Rokok, Walaupun Pada Baju

“Ish, walaupun tempat-tempat awam sekarang dah jadi kawasan larangan merokok, masih ada lagi orang yang berani buat tak nampak. Kasihan pada ibu-ibu mengandung dan yang ada anak kecil. Bahaya kesan asap rokok kepada bayi ni sebenarnya!”
Menurut laporan Astro Awani, apabila sebatang rokok dibakar, perokok melepaskan lebih 4 ribu bahan kimia yang sangat halus ke ruang udara melalui asapnya. Bolehkah anda bayangkan betapa toksiknya persekitaran tersebut?

Sisa Asap Rokok Tetap Merbahaya
Jangan anggap bayi atau anak anda selamat apabila anda merokok di luar rumah. Ini kerana, apabila seorang perokok itu merokok, kesan-kesan nikotin masih terlekat di kulit, baju, bangku, sofa, lantai, langsir, dalam kereta, dan sebagainya walaupun selepas berjam-jam ditinggalkan oleh perokok.
Yang membimbangkan, kepekatan bahan kimia beracun seperti bahan karsinogen, nikotin, karbon monoksida, benzen, formalsehid dan hidrogen sianid yang terkandung dalam asap rokok ‘basi’ adalah lebih banyak jika dibandingkan dengan kepekatan asap disedut oleh perokok secara aktif. Ini bermakna asap rokok itu lebih merbahaya kepada kita berbanding perokok itu sendiri, apatah lagi kepada bayi!

Foto Kredit: vichuga-voskr.cerkov.ru

5 Kesan Asap Rokok Kepada Bayi & Anak Kecil
Di Malaysia, bilangan perokok masih meningkat walaupun telah bermacam-macam kempen dijalankan. Sumber menyatakan bahawa pada tahun 2013 peratusan perokok meningkat kepada hampir 25% dan ia adalah angka tertinggi sejak Tinjauan Kesihatan Kebangsaan (NHMS) 2006.
Berikut adalah antara risiko yang dihidapi oleh bayi yang terdedah kepada asap rokok, walaupun bukan secara ‘direct’.
1. Potensi Kematian Mengejut
Seperti yang dilaporkan oleh The Health Consequence of Tobacco Use, kebarangkalian untuk bayi kecil mendapat sindrom kematian mengejut (SIDS) adalah tinggi bagi bayi yang terdedah kepada asap rokok mahupun bayi yang dalam kandungan.
Selain itu, bayi dalam kandungan juga berisiko lahir kurang berat badan dan komplikasi lain yang membawa kepada ancaman kesihatan secara kekal.
Foto Kredit: safebabyreviews.com
2. Masalah Saluran Pernafasan
Bentuk peparu kanak-kanak yang lebih kecil dan masih dalam peringkat perkembangan amat penting untuk dijaga demi mengelakkan masalah jangka masa panjang.
Pakar Perubatan Respiratori Pediatrik Hospital Kuala Lumpur (HKL), Dr. Norzila Mohamed Zainudin berkata, “Kalau orang dewasa bernafas dalam 15 atau 16 kadar pernafasan seminit, kanak-kanak pula kadar pernafasan mereka adalah lebih tinggi, dalam 40 hingga 50.
“Itu bermakna bahawa dengan kadar pernafasan yang lebih laju, mereka akan menyedut lebih daripada orang dewasa,”
Jelasnya lagi, hampir 90% daripada kanak-kanak yang menghidap penyakit paru-paru adalah daripada keluarga yang sekurang-kurangnya mempunyai seorang perokok.
Foto Kredit: babycentre.co.uk
3. Serangan Lelah
Selain faktor genetik dan persekitaran, bayi yang tinggal dengan ibu atau bapa yang merokok lebih berkemungkinan menghidap lelah (asthma)  jika dibandingkan dengan bayi yang tinggal dalam rumah yang tidak mengandungi asap rokok.
Walaupun kini terdapat rawatan untuk penyakit lelah, pendedahan kepada asap rokok yang berterusan sebenarnya boleh menyebabkan serangan lelah yang amat serius.
Yang menyedihkan, terdapat kajian mendapati bahawa kandungan nikotin dalam rokok boleh menyebabkan ubat lelah tidak dapat memberi kesan 100% kepada pesakit.
Foto Kredit: modernreaders.com
4. Menjejaskan Perkembangan IQ Anak
Menurut data oleh American For Non-Smokers’ Right, kesan asap rokok ‘basi’ ini boleh merencatkan keupayaan anak kecil untuk belajar. Ia dibuktikan dengan skor IQ 2.87 poin lebih rendah berbanding anak kecil yang tidak terdedah kepada asap rokok.
Selain itu, kajian Journal of Developmental & Behavioral Pediatrics turut mengaitkan asap rokok sebagai salah satu punca anak yang hiperaktif, ganas, tertekan dan mengalami masalah ADHD (attention deficit hyperactivity disorder), terutamanya di kalangan anak lelaki.
Foto Kredit: voiceofsandiego.org
5. Penyakit Lain Yang Serius
Selain daripada masalah di atas, banyak lagi penyakit lain yang boleh dihidapi akibat kesan asap rokok.
Antaranya termasuklah jangkitan telinga dan saluran pernafasan, seperti telinga bernanah dan inflamasi pada telinga tengah.
Selain itu, mereka boleh terdedah kepada masalah keradangan paru-paru (bronkitis). Lebih kronik lagi, ia boleh bertukar kepada penyakit lebih serius seperti pneumonia di mana kanak-kanak mula mengalami demam, batuk, meragam, tidak mahu minum susu dan tidak aktif.
Foto Kredit: life-info.jp
Betulkan Mentaliti, Ambil Peduli!
Kata Dr Mohd Shaiful Ehsan melalui artikelnya di Malaysian Medical Gazette, “Percaya atau tidak, kita semua adalah perokok…’Perokok ketiga’. Justeru, sila ambil peduli. Perokok pertama adalah mereka yang aktif merokok dan menghidu asap rokoknya sendiri. Perokok kedua atau pasif pula adalah mereka yang menghidu asap rokok yang dibebaskan oleh perokok pertama. Manakala perokok ketiga adalah mereka yang terdedah pada saki baki bahan rokok yang tersisa selepas ditinggalkan oleh perokok pertama dan kedua. Sedar atau tidak, hampir semua penghuni dunia kini adalah perokok ketiga.”
Jika masih ada ahli keluarga yang merokok, gesalah mereka untuk berhenti dengan memberi sokongan moral dan kata-kata semangat. Kini terdapat Klinik Berhenti Merokok, rawatan kaunseling, ubat yang disediakan di hospital kerajaan di mana perokok tegar boleh mendapatkannya dengan percuma.


Bila Gajet Dah Jadi ‘Babysitter’, Ini 5 Perkara Yang Akan Berlaku Seterusnya

“Setiap kali pergi makan luar, tak tau nak buat apa dengan anak. Tak sabar-sabar dia nak tunggu makanan. Nak tak nak, bagilah dia main gajet kejap. Kita pun dapatlah bertenang sikit… Salah ke buat macam tu?”
Penggunaan gajet kini memang sinonim dengan anak muda, malah anak kecil pun ramai yang dah ‘celik’ menggunakannya. Ada ibu bapa yang rasa bersalah bila bagi anak gunakan gajet. Tapi, ada juga yang rasa perlu dan terpaksa bergantung kepada gajet demi menarik perhatian anak yang susah duduk diam.

Kalau kita menganggap gajet sebagai ‘babysitter’ untuk anak, ini 5 perkara yang boleh berlaku.
1. Menjejaskan Perkembangan Minda Si Kecil
Memang ramai yang cakap, gajet membantu anak menyanyi, mengenal huruf, nombor, dan sebagainya. Tapi sebenarnya bukanlah ilmu itu yang diperlukan oleh anak pada seawal usia.

Malah, dalam tempoh beberapa tahun pertama inilah 1 juta neuron otak akan bersambung antara satu sama lain. Jika anak kecil didedahkan kepada gajet terlalu awal, ia akan mengehadkan peluang untuk bersosial secara normal, di mana proses inilah yang boleh menjejaskan perkembangan otak mereka.

Foto Kredit: zenparent.in
2. Anak Kurang Minat Untuk Bermain
Satu lagi perkara yang membimbangkan adalah gajet merupakan sesuatu yang membawa kepada ketagihan. Jika mereka dibiarkan bermain gajet tanpa dikawal, anak cenderung untuk memilih gajet berbanding bermain permainan ataupun bermain bersama kawan-kawan seusia.
Tanpa aktiviti bermain, tiadalah interaksi atau komunikasi yang dapat dilatih. Bukan itu saja, anak kecil juga tidak mendapat peluang untuk mengasah deria dan menyelesaikan masalah secara kritis dan kreatif.
Foto Kredit: moirebenok.ua
3. Kemahiran Motor Terganggu
Kebanyakan ibu bapa mungkin terasa ‘perlu’ gunakan gajet dalam keadaan tertentu untuk membuat anak duduk diam. Tapi sebenarnya pergerakan fizikal yang terhad memberi kesan kepada perkembangan otot si kecil. Sekaligus, ia menjejaskan postur dan proses kawalan tubuh yang baik.
Perlu diingatkan bahawa kurangnya pergerakan fizikal bukan saja meningkatkan risiko obesiti, bahkan ia boleh menjadi penghalang kepada kemahiran motor halus yang diperlukan untuk menulis, bersukan, dan bermain muzik.
Foto Kredit: trevella.co.uk
4. Punca Anak Susah Tidur
Jangan lupa, lampu biru yang dipancarkan oleh skrin telefon juga boleh menghalang penghasilan melatonin, iaitu sejenis hormon yang mengarahkan otak untuk tidur.
Terdapat penelitian yang menegaskan bahawa kewujudan peranti seperti telefon pintar atau tablet dalam bilik tidur sahaja sudah cukup untuk meninggikan risiko kekurangan tidur, menjejaskan kualiti tidur, dan menyebabkan rasa mengantuk yang melampau pada keesokan harinya. Jadi, bayangkanlah bagaimana tinggi risikonya pula kalau ia sering digunakan untuk ‘mengalih perhatian anak’ sebelum tidur.
Foto Kredit: trackmyfone.com
5. Masalah Kelakuan Di Sekolah
Menurut sebuah sumber, didapati guru-guru prasekolah mengesan masalah kelewatan pertuturan, hiperaktif, kurang minat, dan kesukaran menyesuaikan diri di kalangan pelajar yang dilaporkan menggunakan gajet melebihi 1 jam setiap hari.
Seorang guru berkata, dengan penggunaan gajet, anak kecil berasa kekok untuk mengekspresikan diri mereka di dunia nyata, tidak tahu meminta apa yang diperlukan di sekolah, dan sukar menumpukan perhatian apabila orang sekeliling berinteraksi dengan mereka.
Mengikut pengalamannya, selepas memaklumkan ibu bapa untuk mengehadkan penggunaan gajet atau ‘screen diet’, keputusan positif boleh dilihat dalam masa beberapa minggu.
Foto Kredit: sundaykiss.com
Gajet Bukanlah Penyelasaiannya
Sebenarnya, anda tak perlu memberinya gajet kerana rasa bersalah membiarkan anak bosan. ‘Kebosanan’ sebenarnya dapat memberi kebaikan kepada perkembangan mental dan fizikal anak – di mana mereka boleh menggunakan kuasa imaginasi, meneroka persekitaran, dan mengaktifkan kesemua deria tubuh mereka.
American Academy of Paediatrics (AAP) telah mengeluarkan guideline di mana mereka mengesyorkan:

Bayi di bawah 18 bulan tidak sepatutnya didedahkan kepada gajet sama sekali.
Anak kecil berumur 2-5 tahun pula dinasihatkan meminimakan penggunaan gajet selama 1 jam sehari –  di mana 1 jam ini perlu dipantau oleh ibu bapa dan diisi dengan program yang berfaedah.
Anak berusia 5-18 tahun pula perlu dihadkan penggunaan gajet dan dipantau penggunaannya bersama ibu bapa. Tidak boleh menggunakan gajet sebelum masuk tidur dan semasa waktu makan.

Kini, ibu bapa semakin sibuk dengan tugas harian dan masa yang sedikit itulah yang perlu dimanfaatkan bersama anak. Walau apa pun alasannya, penggunaan gajet tidak sepatutnya menggantikan masa berkualiti bersama anak, apatah lagi menjadi ‘babysitter’ anda!


9 ‘Penyakit’ Bahaya Yang Berpunca Daripada Tabiat Terlebih Tidur

Terdapat pelbagai kajian yang telah membuktikan tentang keburukan kurang tidur pada seseorang. Tapi bagaimana pula jika seseorang itu terlebih tidur? Ramai yang berusaha untuk mendapatkan tidur yang mencukupi, namun sebenarnya tidur berlebihan juga tidak bagus untuk kesihatan.
Pakar mensyorkan tidur selama 7 jam sehari bagi dewasa untuk rehat yang mencukupi. Mereka juga berpendapat bahawa orang yang suka tidur lama mungkin cenderung untuk mempunyai masalah kesihatan lain.

9 Perkara Yang Akan Berlaku Pada Tubuh Anda Bila Tidur Berlebihan
1. Risiko Penyakit Jantung & Strok
Kajian menunjukkan individu yang mengamalkan tidur melebihi 8 jam sehari dua kali lebih mudah untuk terkena sesak dada (angina) dan mudah terkena penyakit jantung.
Satu kajian lagi turut menyokong bahawa orang yang tidur lebih lama lebih terdedah kepada strok walaupun sudah mengamalkan gaya hidup sihat.

2. Kualiti Tidur Menurun
Orang yang mengalami ‘sleep apnea’ iaitu masalah pernafasan akan tidur lebih lama dan lebih berisiko terkena strok dan penyakit jantung jika tidak dirawat. Masalah lain seperti sakit perut dan tabiat menggesel gigi dalam tidur juga membuatkan kualiti tidur terkesan. Sekiranya kita sudah tidur lama dan masih penat, dapatkan nasihat daripada doktor untuk rawatan lanjut.
Jadi, jangan anggap kita tidur lama, kita mendapat rehat yang cukup. Sebaliknya, kajian mendapati orang yang tidur lama mempunyai masalah kesihatan yang lain kerana kualiti tidur yang menurun.
Foto Kredit : lythamtherapies.co.uk
3. Punca Gemuk
Bukan sekadar mitos, orang yang mempunyai berat badan berlebihan ternyata lebih cenderung untuk tidur lebih lama. Mereka ini akan mudah naik berat badan kerana lebih suka berehat dan kurang bersenam. Hal ini akan menyebabkan badan kurang membakar kalori.
Selain masalah pernafasan ketika tidur, berat badan berlebihan juga turut dikaitkan dengan tabiat tidur berlebihan. Tetapi dalam hal ini, tidur boleh menjadi punca dan akibatnya.
Foto Kredit: marycrimmins.com
4. Risiko Diabetes
Selain obesiti, individu yang selalu tidur berlebihan juga turut terdedah kepada penyakit diabetes.
Kajian membuktikan walaupun seseorang itu tidak obes, individu tersebut adalah 2 kali ganda lebih terdedah kepada kencing manis. Ini kerana, tidur yang terlalu kurang atau terlebih dapat mempengaruhi paras gula dalam badan.

5.  Senang Sakit Kepala
Selalunya kita biasa pening kepala dan lesu jika kurang tidur, terlebih tidur juga boleh memberi kesan yang sama. Pening kepala sesudah bangun daripada tidur sering dikaitkan dengan jumlah neurotransmitter yang tidak seimbang dalam otak.
Untuk mendapatkan tidur yang berkualiti, otak perlu ada neurotransmitter penenang dan dan perangsang yang seimbang. Selain kualiti tidur yang lebih baik, neurotransmitter seimbang juga dapat memperbaiki sistem lain pada badan seperti penghadaman, imunisasi dalam badan serta hormon seimbang.
Foto Kredit: suchtv.pk
6. Mudah Stres
Seseorang individu yang sukar untuk bangun tidur sering dikaitkan dengan stres. Orang yang mengalami depresi juga kurang aktif dan lebih cenderung untuk berkurung di dalam bilik sebagai cara untuk melepaskan diri dari masalah yang dihadapi.
Cara menangani stres yang paling disyorkan oleh pakar ialah dengan pengamalan aktiviti fizikal. Dengan senaman, bilangan neurotransmitter akan lebih seimbang dan sekaligus dapat menambahkan keyakinan pada diri.

7. Sakit Badan
Individu yang lebih tidur juga mudah sakit badan terutama pada bahagian pinggang dan belakang. Perkara ini disebabkan oleh waktu tidur yang terlalu panjang dan kurang pergerakan dalam tidur selain disebabkan tilam yang tidak berkualiti.
Selain itu, apabila badan mula sakit akibat tidur, seseorang akan tidur dengan lebih lagi sebagai alasan untuk melegakan kesakitan. Tetapi itu bukanlah caranya. Dapatkan nasihat daripada doktor untuk menangani masalah ini secara klinikal untuk mendapatkan kualiti tidur yang baik serta badan yang lebih selesa.
Foto Kredit: verywell.com
8.  Otak Kurang Efisyen
Selain pening kepala, terlebih tidur juga menyebabkan minda sukar untuk memproses maklumat dan meyebabkan minda terasa kabur. Kajian membuktikan yang individu yang sering terlebih tidur akan membuatkan potensi otak menurun.
Hal ini kerana tidur yang berlebihan memberi kesan buruk pada sistem otak yang berfungsi 24 jam ketika tidur atau jaga. Sistem otak yang terganggu ini juga turut memberi kesan kepada perkara lain seperti struktur otak dan kemampuan minda untuk menerima maklumat.
Foto Kredit: helmo.ir
9. Sistem Badan Terganggu
Tidur terlalu lama menyebabkan sistem otak yang bekerja 24 jam terganggu sama seperti kita menaiki kapal terbang dalam jangka masa yang panjang. Sistem yang terganggu ini akan memberi kesan lain seperti hormon dan suhu badan tidak seimbang. Badan juga akan menjadi lebih lesu dan tidak bermaya seakan-akan anda bekerja syif malam atau ‘jet-lag’.
Gangguan pada sistem ini akan menyebabkan sistem badan terganggu. Sebagai contoh, suatu kajian yang dilakukan di Korea menunjukkan wanita yang tidur berlebihan lebih sukar untuk hamil berbanding wanita yang tidur pada jangka masa normal.
Foto Kredit: bbc.com
Kualiti Tidur Lebih Penting Berbanding Kuantiti
Jangka masa tidur yang optimum sangat penting untuk kesihatan minda dan badan. Oleh itu, ubah persekitaran tempat tidur untuk mencapai tidur yang berkualiti dan rehat yang mencukupi.
Mulakan dengan memastikan bilik gelap, senyap dan nyaman. Elakkan melihat skrin terang daripada telefon bimbit atau televisyen sebelum tidur. Simpan satu diari untuk melihat corak tidur yang selalu diamalkan secara menyeluruh. Dapatkan tips daripada doktor untuk amalan tidur yang terbaik untuk kesihatan diri.

*Sumber: Readers’ Digest


Budak 4 Tahun Kena Cabut 18 Batang Gigi Akibat Suka Tidur Dengan Botol Susu

Seorang doktor gigi telah mendedahkan satu kes yang dikendalikan beliau demi mengingatkan orang ramai tentang pentingnya penjagaan gigi kanak-kanak menerusi akaun Facebook beliau beberapa hari yang lalu.
18 Daripada 20 Batang Gigi Dicabut Pada Kanak-kanak 4 Tahun
Sathian Ken Suravisankul, seorang doktor gigi dari klinik Smile Station di Phuket, Thailand, menceritakan di mana beliau terpaksa mencabut 18 daripada 20 batang gigi seorang anak laki-laki berusia 4 tahun.

“Dia hanya boleh menggunakan dua batang gigi yang terletak di kedua-dua belah rahangnya buat masa ini.
“Saya terfikir, macam mana dia nak makan,” katanya.
Menurut beliau, hampir kesemua gigi susu kanak-kanak itu terpaksa dicabut kerana giginya rosak teruk dan tak dapat diselamatkan lagi.

Tak Gosok Gigi, Suka Tidur Dengan Botol Susu
Kerosakan gigi yang serius itu dikatakan berpunca daripada tabiat anak tersebut sering tertidur dengan botol susu di mulutnya setelah dia selesai minum tanpa menggosok gigi.
Perkongsian doktor gigi itu menjadi viral dek ramai yang naik ngeri melihat gigi yang dicabut dan kesan cabutan pada gusinya.
Bayangkan, kita yang dewasa ni nak cabut sebatang gigi pun dah takut. Macam manalah seorang budak nak cabut 18 batang gigi kan?
Tengok gambar pun rasa ngilu tau.
Kasihan pun ada sebab dia dah kehilangan hampir kesemua giginya.

Penjagaan Gigi & Mulut Bermula Seawal Bayi
Melalui perkongsian ini, diharapkan ibu bapa dapat lebih meluangkan masa untuk menjaga kesihatan gigi anak serta prihatin terhadap tabiat pemakanan mereka.
Malah, sebelum mula tumbuh gigi lagi sepatutnya mulut bayi sentiasa dicuci dan dibersihkan agar tidak menjadi tempat pengumpulan bakteria. Sebab itulah kebanyakan doktor juga menyarankan agar penggunaan botol susu dihadkan atau terus dihentikan seawal usia 2 tahun.
Memang pada awalnya susah dan nak kena ‘berperang’ dengan anak yang liat nak gosok gigi dan tak mahu bercerai botol susu ni. Tapi, nak tak nak kena jugalah paksa demi kebaikan mereka.
Kalau dah jadi macam ni kan ke lagi susah?


‘Perlu Dapatkan Bantuan Lepas Cubaan Kali Kedua, Bukannya Cuba 10 Kali’ – Dr Lee Boon Chye

Beberapa hari yang lalu telah viral sebuah gambar dan keluhan ibu akibat kesan tangan bayi baru lahir yang menunjukkan kira-kira 10 kesan cucukan jarum. Kesan cucukan tersebut didakwa dilakukan oleh doktor pelatih semasa ingin mengambil darah.
Berikutan insiden tersebut, ramai yang berasa kasihan dan kurang senang dengan doktor tersebut, malah ada yang turut melahirkan rasa kecewa serta berkongsikan pengalaman yang serupa dengan ibu tersebut.

Perlu Dapatkan Bantuan Selepas Cubaan Kali Kedua
Mengulas isu ini, Timbalan Menteri Kesihatan, Dr Lee Boon Chye menerusi Bernama menegaskan bahawa doktor atau jururawat yang tidak menjumpai saluran darah pada bayi untuk memasukkan jarum atau pengambilan darah perlu mendapatkan bantuan orang lain atau yang lebih senior.

Menurut beliau, tidak dinafikan adalah sukar untuk mencari saluran darah bayi menggunakan jarum kerana ia kecil namun terdapat amalan ditetapkan berhubung perkara itu.

“Jika tidak menjumpai saluran pada bayi untuk memasukkan jarum ketika rawatan perlu dapatkan bantuan orang lain atau mereka yang lebih senior dan bukannya cuba sehingga 10 kali.
“Sekiranya cubaan kali kedua tidak berjaya, mereka tidak boleh cuba mencucuk jarum untuk kali ketiga,” kata beliau ketika merasmikan Sambutan Hari Aids Sedunia Peringkat Kebangsaan 2019 di Kinta River Walk hari ini, 1 Disember 2019.

KKM Akan Membuat Siasatan Lebih Lanjut
Menjelas lanjut, Dr Lee berkata Kementerian Kesihatan Malaysia (KKM) akan menyiasat dakwaan tersebut.
Menurut ulasan daripada Facebook Page Public Health Malaysia, setiap orang
mempunyai hak mutlak untuk mempersoalkan indikasi prosedur dilakukan.
Memetik penerangan daripada page tersebut, seperti yang dijelaskan oleh Dr Lee Boon Chye, secara amnya seseorang individu boleh mencuba sehingga 2 kali percubaan. Setelah gagal, doktor tersebut perlu BERHENTI melakukan prosedur tersebut dan meminta individu yang lebih berpengalaman untuk melakukan prosedur tersebut.
Dengan izin pesakit / ibu bapa , percubaan untuk memasukkan jarum/ mengambil darah boleh dilakukan sehingga 4 kali percubaan.
Selepas gagal, prosedur perlu dihentikan dan perbincangan lanjut perlu dilakukan dengan pasukan perawat atau pakar mengenai kaedah lain yang boleh digunakan.
Walaubagaimanapun, perkara ini tertakluk kepada keadaan pesakit. Dalam keadaan kritikal dan kecemasan, keutamaan adalah untuk menyelamatkan pesakit.
Selain itu, lebam dan parut merupakan antara komplikasi ringan yang boleh berlaku. Untuk mengurangkan kesan tersebut, tekan tempat yang disuntik untuk beberapa minit & tuam dengan ais batu.
Jadi ibu jangan risau kalau anak-anak perlu diambil darah selepas ini ya. Tentunya KKM mengambil serius terhadap perkara ini.
Sementara itu, orang awam juga diharapkan dapat menyalurkan sebarang aduan melalui saluran yang betul kepada pihak hospital secara formal supaya tindakan selanjutnya dapat diambil.


Risiko Bayi Mati Dalam Kandungan, Ibu Hamil Ada Diabetes Kena Berwaspada!

Penyakit kencing manis atau diabetes merupakan masalah yang sering dialami oleh kebanyakkan orang khususnya rakyat Malaysia. Tambah pula dengan kepelbagaian makanan dan minuman yang disajikan, mustahil kita dapat menolak keinginan yang membuak-buak bukan? Kesan diabetes ketika hamil pun ada ke?
Perkara ini juga menjadi faktor kepada wanita hamil apabila mereka juga tidak terlepas menghidap diabetes akibat tidak menjaga pemakanan. Tetapi, benarkah ibu hamil mempunyai diabetes akan memberi kesan kepada bayi dalam kandungan?

KESAN DIABETES KETIKA HAMIL, BAYI PUN KENA KE?

Ibu hamil yang ada diabetes berisiko menyebabkan baby mati dalam kandungan. Sebab itu ibu hamil yang ada diabetes (GDM) kena jaga makan & kandungan betul-betul. Apa lagi komplikasi ibu hamil yang ada diabetes kepada baby?

1.Kematian bayi sewaktu dilahirkan (stillbirth)

Bahaya kencing manis semasa hamil boleh menyebabkan kematian bayi sebelum dilahirkan atau selepas dilahirkan.
2.Bayi mengalami jaundis
Kulit dan juga mata bayi akan menjadi kekuningan selain paras gula darah mereka yang terlalu rendah. Biasanya, bayi yang mempunyai penyakit kuning ini akan dipantau dengan rapi di hospital.
3. Saiz bayi besar
Wanita hamil yang mengalami diabetes gestasi mempunyai paras gula dalam darah yang tinggi. Paras gula yang tinggi ini boleh menyebabkan bayi dalam kandungan menjadi lebih besar dari sepatutnya. Bayi dengan berat 4 kilogram ke atas akan lebih sukar untuk dilahirkan secara normal.
4. Bayi lahir pramatang
Gula darah ibu hamil yang terlalu tinggi boleh menyebabkan ibu itu berisiko untuk melahirkan bayinya lebih awal.
5. Bayi susah bernafas
Bayi pramatang atau lahir lebih awal daripada ibu yang GDM berisiko untuk mengalami sindrom gangguan pernafasan. Apabila sindrom gangguan pernafasan ini berlaku, maka baby akan mengalami kesukaran bernafas yang serius.

Untuk ibu pulak, ini antara risiko GDM tak terkawal:
1.Berisiko untuk alami diabetes jenis 2
Apabila wanita hamil itu pernah mengalami diabetes gestasi, maka dia juga berisiko untuk mendapat diabetes jenis 2 pada masa hadapan. Selain itu, si ibu juga berisiko untuk mengalami diabetes gestasi pada kehamilan akan datang.
2. Tekanan darah tinggi
Paras gula darah yang tinggi semasa hamil boleh menyebabkan tekanan darah yang tinggi yang boleh menyebabkan preeklampsia. Preeklampsia adalah komplikasi daripada kehamilan yang boleh menyebabkan tekanan darah tinggi lalu boleh mengancam nyawa si ibu.
3. Czer
Paras gula darah yang tinggi boleh menyebabkan bayi dalam kandungan bersaiz besar dan boleh mengancam nyawa ibu untuk bersalin normal, maka ibu perlu memilih cara bersalin melalui kaedah Czer.
Bahaya GDM yang dialami oleh ibu hamil bukan hanya menjejaskan dirinya sendiri, tetapi juga bayi yang dikandungnya. Untuk mengurangkan risiko dapat GDM, amalkan gaya hidup yang sihat sebelum merancang untuk hamil.
Sumber: Twitter @MyHeartCommunity


“Alahai ngerinya aku tengok jarum suntikan epidural semasa bersalin tu. Bukan main besar, dahlah dicucuk ke tulang belakang. Tak bahaya ke? Tapi, artis-artis pakai ok je. Kawan aku pun kata lagi seronok sebab tak rasa sakit. Betul ke?”
Epidural adalah salah satu alternatif penahan sakit semasa bersalin yang semakin popular. Antara artis yang telah menggunakannya termasuklah Rozita Che Wan dan Scha Al-Yahya.

Umumnya kita tahu bahawa epidural semasa bersalin adalah selamat untuk digunakan. Namun, masih ramai wanita yang masih teragak-agak untuk mengambilnya.
Foto Kredit: healthcareworkersalary.com

7 Perkara Tentang Epidural Semasa Bersalin, Ibu Hamil Perlu Tahu
Berikut adalah sekilas fakta tentang epidural semasa bersalin yang perlu difahami oleh ibu mengandung.

1. Bagaimana epidural berfungsi menghalang kesakitan?
Ubat penahan sakit ini akan disuntik ke dalam belakang anda (ruang epidural) melalui tiub epidural.
Dr Mahamarowi menjelaskan bahawa suntikan ini menyebabkan rangsangan kesakitan daripada rahim yang mengecut ini tidak akan sampai ke otak untuk ditafsirkan sebagai kesakitan.
Maka, ibu-ibu tidak akan merasai kesakitan yang amat sangat melainkan rasa sedikit senak akibat pengecutan rahim.
Walaubagaimanapun, saraf otot masih lagi berfungsi supaya ibu mampu meneran sewaktu melahirkan. Maksudnya, kalau kita menyentuh peha, sentuhan itu boleh dirasai tetapi tekanan sentuhan itulah yang tak dapat dirasakan.
Foto Kredit: phsmedicalsolutions.com
2. Apakah kelebihan menggunakan epidural semasa bersalin?
Penggunaan epidural semasa bersalin dapat mengurangkan kesakitan melampau yang amat berkesan dalam masa yang pantas. Dalam keadaan yang lebih tenang, ibu dapat mendengar arahan doktor dengan baik dan memudahkan proses bersalin.
Tanpa stres, ibu juga menjadikan ibu lebih bertenaga untuk meneran bayi keluar apabila pintu rahim terbuka sepenuhnya.
Malah, ibu-ibu yang mempunyai penyakit darah tinggi atau pre-eclampsia, mereka amat digalakkan bersalin melalui kaedah ini kerana ia dapat menurunkan tekanan darah.
Walaubagaimanapun, kadangkala, kurangnya rasa sakit ini mungkin akan memberi kesan kepada proses meneran lalu memperlahankan proses kelahiran.
Foto Kredit: nymag.com
3. Adakah ia akan berasa sakit?
Ramai yang berasa ngeri dengan suntikan, lebih-lebih lagi di tulang belakang.
Namun, anda tidak perlu risau kerana sebelum disuntik, anda akan terlebih dahulu dibius dengan jarum halus.
Setelah mendapatkan suntikan ini, epidural akan mula memainkan peranan dalam masa kira-kira 10 minit, seperti yang dinyatakan oleh Dr Mahamarowi melalui dalam Utusan Malaysia.
Foto Kredit: verywell.com
4. Bilakah boleh mengambil epidural semasa bersalin?
Kebanyakan wanita akan meminta suntikan ini apabila bukaan serviks telah mencapai 5-6 cm di mana kontraksi sudah semakin kuat.
Setelah mendapat suntikan epidural, ianya akan kekal sehingga selepas bayi dilahirkan. Maka, ia turut memberi rasa kebas sekiranya terdapat jahitan yang perlu disempurnakan.
Foto Kredit: pressa.tv
5. Adakah kesan sampingan terhadap bayi?
Menurut Babycenter, larutan epidural ini mengandungi opiod, fentanil, atau ubatan lain yang boleh memasuki plasenta. Komplikasi terhadap bayi jarang berlaku, namun kesan sampingan yang ringan antaranya adalah rasa mengantuk.
Dalam dos yang besar, ia mungkin juga dapat menjejaskan sedikit pernafasan bayi anda atau menurunkan tekanan darah anda secara tiba-tiba.
Walaubagaimanapun, kesan sampingan ini berbeza mengikut keadaan dan individu.
Foto Kredit: metro.co.uk
6. Apakah kesannya selepas bersalin?
Sesetengah wanita juga akan mengalami kenaikan suhu badan dan mungkin mengalami sedikit demam sebelum melahirkan bayi.
Selepas bersalin, umumnya wanita akan mengalami sakit kepala atau sedikit mual. Namun, mereka berasa lebih bertenaga dan seronok. Oleh kerana masih bertenaga, ramai juga yang mengalami kurang jahitan kerana mampu meneran dengan baik.
Selain itu, Dr Sharifah Halmiah menjelaskan ada yang mengalami kesukaran untuk membuang air kecil dan mungkin memerlukan kateter untuk mengosongkan pundi kencing anda.
Dakwaan yang mengatakan wanita lumpuh atau sakit belakang kronik selepas bersalin adalah tidak berasas dan tidak mempunyai bukti yang jelas dan mungkin berpunca daripada perkara lain.
Foto Kredit: medvoice.ru
7. Adakah epidural selamat untuk semua wanita?
Secara umumnya, epidural semasa bersalin adalah selamat untuk digunakan, terutamanya bagi ibu yang pertama kali melahirkan, wanita yang telah diberi induksi Pitocin (induce untuk mempercepatkan kelahiran), serta wanita yang sering mengalami senggugut teruk ketika haid.
Namun, ada wanita yang tidak boleh menerima epidural kerana mereka mempunyai bilangan platelet rendah, mengalami sejarah pendarahan cair (coagulopathy), mempunyai jangkitan belakang badan, jangkitan darah, atau mereka yang belum mencapai bukaan serviks sebanyak 4 cm.
Foto Kredit: verywell.com
Berbincang Dengan Doktor Anda
Walau apa pun keputusan anda, setiap wanita berhak memutuskan cara terbaik untuk mereka melahirkan bayi. Kos epidural adalah sekitar RM 500-RM800 di hospital swasta, dan lebih murah di hospital kerajaan.
Setiap individu mempunyai tahap ketahanan yang berbeza dan reaksi terhadap epidural ini mungkin tidak sama antara satu sama lain.
Oleh itu, pastikan anda berbincang dengan doktor anda agar mengetahui kesesuaian mengambil epidural semasa bersalin.
Untuk membaca pengalaman ibu-ibu yang telah menggunakan epidural, klik sini.


“Ayah, jom main kereta ni. Hari tu ayah kata nak buatkan Aiman trek untuk kereta ni. Jomlah ayah…!”
Orang kata, ibu bapa cuma manusia biasa yang perlu bersosial. Bila nampak mereka main handphone, tak semestinya anak-anak terabai. Mungkin ada perkara penting seperti mesej dari tempat kerja, email dari klien, dan sebagainya.

Tapi, hakikatnya handphone ini dah menjadi semacam satu ‘pesaing’ yang paling hebat. Ia mengalihkan pandangan kita, mengganggu perhatian kita, dan menghalang kita daripada memfokus terhadap mereka yang berada di hadapan kita – terutamanya anak-anak kita sendiri. Bila mereka memanggil-manggil, kita pula yang cepat marah dan anggap mereka mengganggu.
Berbanding televisyen atau peranti lain, bahayanya handphone ini sebab ia sentiasa ada dengan kita. Bahkan, ia penuh pula dengan pelbagai jenis alerts – email, media sosial, alarm, apps, game, dan macam-macam lagi. Walaupun kita cuba mendisiplinkan diri, sukar untuk diakui bahawa kita sedikit pun tak terganggu dengan semua ini.

Mak Ayah, Jangan Main Handphone Sebelum Buat 7 Perkara Ini Dengan Anak
Bila sampai di rumah, jangan pegang handphone dulu. Sebaliknya, utamakan 7 perkara ini.

1. Peluk & Cium Anak
Berapa kali anda peluk anak setiap hari?Tak perlu tunggu nak berpisah atau sebab-sebab istimewa, peluklah anak anda sebanyak-banyaknya. Kajian menunjukkan anak-anak memerlukan sekurang-kurangnya 8-12 pelukan setiap hari bagi menggalakkan lagi perkembangan mental emosi mereka.
Pelukan bukan saja membuat mereka berasa tenang, tetapi ia juga dapat memberi manfaat kepada anda. Tanpa memerlukan sebarang perkataan, ia juga menjadi pengikat hubungan antara ibu bapa dan anak.

2. Makan Bersama
Masa makan mungkin dilihat sesuatu yang remeh, tetapi sebenarnya waktu makan ini kita dapat mengenal ragam masing-masing dengan lebih dekat. Ia juga waktu yang amat sesuai untuk ibu ayah berinteraksi dengan anak dan bertanyakan perkembangan mereka di sekolah.
Sesibuk manapun, seeloknya makanlah bersama keluarga di rumah kerana proses menyediakan makanan dan mengemas meja makan juga memberi peluang kepada anak-anak untuk turut sama membantu ibu bapa. Ini adalah salah satu cara untuk bonding secara spontan di samping mendisiplinkan seluruh ahli keluarga.

3. Berbual Dari Hati Ke Hati
Jika di meja makan anda ada berbual perkara yang kasual, waktu 5 minit ini pula diperuntukkan untuk anda berbual perkara yang lebih dekat dengan anak. Siapa tahu, mereka ingin meluahkan perasaan dan sedang berasa tertekan dalam hubungan dengan kawan atau cikgu.
Ada anak yang pandai berkongsi cerita, tapi ada juga anak yang lebih suka menyembunyikannya. Jadi, cubalah manfaatkan waktu terluang untuk perbualan secara one-to-one dengan anak, tak kiralah tentang apa-apa. Tentu anak anda amat menghargainya!
Foto Kredit : mojok.co
4. Bermain
“Bayangkan seharian tak nampak ibu dan ayah, dijemput pulang ketika matahari hampir terbenam dan kini tiba-tiba,2-3 jam selepas berjumpa sudah digesa-gesa anak itu untuk tidur. Sudahlah sejak berjumpa si ibu asyik ke hulu ke hilir membereskan hal diri dan rumah yang macam-macam, belum puas anak melepas rindu tiba-tiba sudah digesa tidur?
Bila anak ‘melawan’ tidur: masih mahu berlari-lari keliling rumah yang dirindui, masih mahu panjat-panjat di badan ibu atau menangis enggan ditidurkan, ibu tak faham dan mula ingat anak saja buat perangai. Fahamkah ibu emosi anak belum selesai? Fahamkan ibu rindu anak belum lerai? Berlari-lari,panjat memanjat, bergolek keliling tilam, main sembur-sembur air liur sendiri malah menangis adalah cara anak yang belum ‘selesai’ emosinya untuk melepas ‘stress’ atau me’rileks’kan diri sebelum tidur.” Begitulah ulasan panjang lebar seorang konsultan Baby Language tentang pentingnya anak-anak bermain dengan ibu ayah sebelum tidur.
Tahukah anda, bermain adalah begitu penting dalam kehidupan anak sehingga ia digariskan sebagai salah satu hak kemanusiaan kanak-kanak oleh United Nations High Comission (UN). Jika anak anda dah terlalu besar untuk bermain, lakukanlah sekurang-kurangnya 1 aktiviti bersama mereka.
Foto kredit: drsaraheaton.wordpress.com
5. Bacakan Buku Cerita
Selalu kita tengok filem-filem Barat, mereka akan bacakan buku cerita untuk anak sebelum tidur. Sebenarnya, ia adalah amalan yang baik dan patut dipraktikkan juga dalam budaya kita.
Cuba ubah tabiat memegang handphone sebelum tidur dengan membaca buku. Walaupun anda mulanya mungkin berasa kekok, tapi lama-kelamaan anda pasti akan nampak perubahannya dari segi kualiti tidur dan kesan hubungan yang luarbiasa bersama anak atau keluarga.
Foto Kredit: rebelcircus.com
6. Ucapkan ‘I Love You’
Ini antara perkara yang paling mudah, tapi paling selalu kita lupa. Walaupun hanya 3 perkataan ringkas, ia boleh meninggalkan kesan yang luarbiasa kepada anak.
Dek kerana leka melayan handphone, emosi anak semakin terabai. Tapi apakan daya, anak-anak tak tahu macam mana nak cakap. Ibu bapa pula anggap mereka buat ‘perangai’. Kasihan, bukan?
Sambil itu, ucapkanlah juga kata-kata semangat kepada mereka. Yakinkan mereka bahawa anda sayangkan mereka. Beritahu mereka yang anda selalu berasa bangga dengan mereka. Semua ini akan membina sifat positif dalam diri anak.
Foto kredit: http://www.huffingtonpost.co.uk/
7. Solat Jemaah
Bagi yang Muslim, bila dengar saja azan, tinggalkanlah handphone dan ajaklah anak solat berjemaah bersama, tak kiralah sama ada di surau atau di rumah. Inilah asas yang semakin dilupakan dalam rumah tangga kita.
Bagi kaum ibu, solatlah berdekatan mereka. Biar mereka ikut mana yang mampu. Awal-awal mungkin mereka banyak mengganggu, tapi lama-kelamaan, mereka inilah yang akan menjadi imam kita.
Bacaan yang ringkas pun cukup. Berdoa dalam bahasa Melayu pun dah cukup bagus. Mudah-mudahan dengan pendedahan awal, solat akan menjadi sesuatu yang lazim buat mereka.
Foto Kredit : tazkirah.net
Handphone Adalah ‘Pesaing’ Bagi Anak-anak
Walaupun anak masih kecil, mereka amat sensitif dan tahu bila masanya anda memberi perhatian kepada mereka atau sebaliknya.
Bukan nak jadi judgemental, malah tak dinafikan memang banyak kegunaan handphone zaman sekarang. Tapi kita sebagai ibu bapa kena sedar bahawa dunia kita adalah di alam realiti ini. Semua gerak-geri kita sentiasa diperhatikan oleh mata-mata kecil yang bergelar anak. Apa yang kita buat, mereka akan ikut.
Oleh itu, berpada-padalah apabila menggunakan handphone di hadapan mereka. Jangan jadikan ia keutamaan berbanding anak-anak anda. Sekurang-kurangnya, lakukanlah 7 perkara ini bersama anak sebelum menyentuh handphone di rumah ya!


Betul Ke Garam Dapat Merawat Penyakit? Ini Kesan Garam Terhadap Kesihatan

Garam bukan sahaja digunakan sebagai ‘pagar’ menghalang haiwan berbisa, namun ia digunakan dalam pelbagai fungsi oleh masyarakat. Ini termasuklah sebagai rawatan untuk merawat penyakit. Namun, anda perlu tahu kesan garam terhadap kesihatan sekiranya diambil secara berlebihan.
Melalui sumber Public Health Malaysia, semua jenis garam seperti garam buluh, garam bukit dan sebagainya mempunyai jumlah sodium yang hampir sama. Malah, sebenarnya garam buluh TIDAK mempunyai kesan untuk merawat penyakit kronik. Mari baca dengan lebih lanjut.

Baca juga: Alami Masalah Terlebih Berfikir (Overthinking) Pun Bahaya, Ini Apa Kata Doktor
BETUL KE GARAM DAPAT MERAWAT PENYAKIT?
Gambar hiasan: Google.

Garam bukan sahaja digunakan untuk ditabur di keliling rumah, tetapi ada pihak yang mempromosikan garam (garam buluh, garam bukit) sebagai rawatan untuk merawat menyakit.

KESAN GARAM TERHADAP KESIHATAN
KES 1: KESAN GARAM BULUH DIAMBIL 150G SELAMA 10 HARI
Seorang pelajar universiti yang berusia 20 tahun dikejarkan ke bahagian kecemasan setelah mengalami muntah berterusan melebihi 10X dan cirit birit untuk 2-3 jam.
Pemeriksaan lanjut mendapati tubuh badannya lemah. Ujian darah mendapati paras garam Sodium terlalu tinggi. Keadaan beliau dikenalpasti sebagai Hypernatraemia.
Rupa rupanya, beliau telah mengamalkan pengambilan garam buluh sebanyak 150gram setiap hari selama 10 hari untuk membantu penghadaman dan mengurangkan berat badan.
KES 2: KESAN GARAM BULUH DIAMBIL PESAKIT BUAH PINGGANG KRONIK YANG STABIL
Dalam kes berlainan, seorang pesakit buah pinggang kronik yang stabil dan dalam pemantaun pakar buah pinggang datang dengan kerosakan buah pinggang akut akibat pengambilan garam buluh yang diambil untuk menyembuhkan masalah buah pinggang.
KESAN GARAM BULUH TIDAK MEMPUNYAI KESAN MERAWAT PENYAKIT KRONIK
Gambar: PHM
Garam buluh, garam himalaya, garam kosher dan garam laut adalah sejenis garam dan ia mengandungi kandungan Natrium yang hampir sama. Oleh itu pengambilan harian perlu terhad dan tidak melebihi 1 sudu teh sehari.
Sebenarnya, garam buluh adalah sejenis garam biasa yang di masukkan ke dalam buluh dan dibakar selama 6-8 jam. Ia mungkin lebih bersih dan mengandungi kandungan potasium yang lebih tinggi, namun ia tetap sejenis garam dan TIDAK mempunyai kesan untuk merawat penyakit kronik.
RISIKO AMBIL GARAM SECARA BERLEBIHAN

penyakit hipertensi
penyakit jantung
penyakit angin ahmar

Pengambilan garam berlebihan boleh meningkatkan risiko penyakit hipertensi, yang jika tidak dikawal akan menyebabkan penyakit jantung serta penyakit angin ahmar.
Apabila minuman seperti kopi pun ditambah dengan garam buluh , bayangkan berapa banyak garam yang anda ambil setiap hari.
Sumber: Facebook Public Health Malaysia


Doktor Kongsi Kesan Kandungan Gula Putih Berlebihan Dalam Badan!

Makanan berproses, minuman berkarbonat, kek dan pelbagai lagi juadah makanan yang tinggi dengan gula bukanlah sesuatu yang asing bagi kita. Bukan senang ya nak kawal godaan daripada makanan yang manis-manis ini.
Namun, kandungan gula berlebihan terutamanya gula putih dalam badan dapat menjejaskan sistem tubuh badan manusia. Mari ikuti pencerahan daripada Dr. Rizal Abu Bakar di bawah untuk tahu lebih lanjut.

Baca juga: [VIDEO] Tutorial Urutan Untuk Hilangkan Keletihan Pasangan Pulang Bekerja, Barulah Sayang!
DOKTOR KONGSI KESAN KANDUNGAN GULA PUTIH BERLEBIHAN DALAM BADAN!

Sambung balik telenovela gula putih sebab ramai tanya gula putih ni baik ke tak baik sebenarnya.

Gula putih perlukan sejumlah besar air untuk buang daripada sistem badan. Tambah yang ada masalah paras gula tinggi. Main pulun organ nak buang.
Badan cuba yang terbaik untuk halau keluar gula berlebihan daripada darah melalui air kencing. Sayangnya tuan punya badan.
Gula putih bagi tekanan dekat pankreas dan hati. Oksigen otak kebuluran.
Terlalu banyak gula dari masa ke masa bentuk ‘insulin resistance’. Sebab ni pankreas kena kerja OT. Kerja lebih kuat sampai burnout.
ANTARA KESAN GULA PUTIH PADA TUBUH BADAN
Kesan gula putih ni saya tak perlu nak ulas panjang.

Kebotakan.
Rosak saraf.
Defisit perhatian.
Rosak gigi.
Tekanan darah tinggi.
Hilang tulang tumpat.
Katarak.
Glaucoma.
Diabetes.
 Nyanyuk.
Gagal buah pinggang.
Hiperaktif.
Arthritis.

KOLAGEN PADA KULIT BOLEH TERJEJAS

Gula putih rosakkan kolagen. Elastin. Kesannya, penuaan pramatang. Parut susah hilang. Kedut mengedut. Kulit tua kusam.
MEMORI OTAK JADI LEMAH

Otak? Jahanamkan sel otak. Ganggu hippocampus. Prestasi menjunam jatuh. Sebabkan disfungsi otak hingga kucar kacir. Memori melemah.
Kerap disuap gula. Anak bila belajar palui (kurang cerdik). Sifir mudah susah nak ingat. Palui ni bahasa orang Brunei. Nak tahu maksud silakan google.
BUAH PINGGANG TERJEJAS

Paras gula meninggi dalam darah, sebabkan saluran halus dalam penapis buah pinggang jadi sempit dan tersumbat. Tanpa darah cukup, buah pinggang mula merana.
Protein albumin yang lalu ikut penapis buah pinggang ni akan sampai ke tempat yang tak sepatutnya. Sistem tapis buah pinggang merosak. Akibat ke pusat homeodialisis la jawabnya.
STROK JANTUNG

Jantung? Enjin utama badan. Keraskan pembuluh darah. Akhirnya, terima anugerah penerima strok jantung.
SAKIT SENDI

Sendi kena inflammation. Akibatnya, muncul protein cytokines. Undang osteoarthritis. Mulalah mulut potpet potpet ngadu sakit urat sakit sendi.
PROSES GULA PUTIH PERLUKAN 4 PANKREAS
Nak proses gula putih ni perlukan 4 pankreas. Manusia ada 1 pankreas jer. Boleh bayangkan.
Bila ada masalah macam saya cakap tadi, kena cermin balik gaya pemakanan. Sedar ke tak sedar.
Makanan tak perlu manis-manis yer. Bak kata, tuan punya badan dah cukup manis.
Tidak salah makan makanan yang manis, tetapi perlulah berpada-pada. Jika badan tidak ambil makanan manis pula, akan memudaratkan sistem badan manusia. Badan juga memerlukan gula untuk sel-sel di dalam badan mempunyai tenaga dan menjalankan fungsinya.
Justeru itu, anda perlu bijak mengimbangi sumber pemakanan anda. Semoga bermanfaat.
Sumber: Facebook DrRizal Abu Bakar


7 Kesan Harga Minyak Naik Pada Orang Bujang. Macam Saya!

Kesan Harga Minyak Naik Pada Orang Bujang
Tepat pukul 6 petang tadi, Malaysia digemparkan lagi dengan berita kenaikan harga petrol dan diesel sebanyak 20sen mulai tengah malam ini, 12.01 pagi 2 Oktober 2014. Ini menjadikan harga terbaru bagi Petrol RON95 ialah RM2.30 dan Diesel RM2.20.
Pasti malam ini ramai beratur di stesen minyak berdekatan. Pasti!

Rata-rata mengeluh lagi, bukan hanya yang sudah berkahwin begitu juga yang bujang macam kami. Kenaikan harga minyak walaupun sebanyak RM0.20 sen memberi kesan yang cukup tinggi bagi rakyat terutama yang dah berkahwin.
Bagaimana pula yang bujang? Adakah benar tiada kesan pada mereka yang ibaratnya tiada tanggungan?

Perlu ingat, disebabkan RM0.20 sen, pasti segala harga barangan lain akan naik juga.

Ini 7 Kesan Kenaikan Harga Petrol Pada Orang Bujang
1- Kos kehidupan yang tinggi untuk pelajar.
Bagi mereka yang sedang belajar, kenaikan harga minyak menyebabkan kos kehidupan semakin meningkat naik dan sudah pasti pinjaman belajar tidak mencukupi untuk menampung pelajar.
Sebagai contoh, belajar di Kuala Lumpur sebuah negari yang pesat membangun dan mempunyai kos kehidupan yang tinggi,  kenaikan harga minyak memberi kesan yang hebat untuk mereka.
Sebelum ini baki selepas ditolak bayaran yuran hanya tinggal RM800 , dan ia menjadi keluh kesah di hujung setiap semester. Kalau harga minyak naik lagi, apa akan jadi pada mereka?
Ya, mungkin kena ikat perut dan mungkin terpaksa bekerja sambil belajar. Atau mungkin jumlah pinjaman akan dinaikkan? Sama-sama kita berdoa!
Foto Kredit: cheaperwaste.co.uk
2- Pinjaman PTPTN
Selepas tamat belajar, kena fikir pula cara nak bayar pinjaman belajar. Semakin hari kos hidup semakin meningkat. Macam mana nak habis bayar pinjaman? Ditambah pula dengan bayaran kereta tiap-tiap bulan, sewa rumah dan juga keinginan nak berkahwin.
Pasti menjadi beban pada mereka. Belum habis satu masalah, tambah lagi satu masalah. Kerja hanya untuk membayar pinjaman belajar.
3- Hantaran dan perkahwinan
Bagi mereka yang bujang dan hendak berkahwin, pasti runsing dengan kenaikan minyak. Pasti harga barangan hantaran makin meningkat. Kos persediaan kahwin juga akan meningkat.
Ya, pasti ada yang akan cakap “Kahwin buat simple sahaja. Tak usah pening kepala. Zaman sekarang semua nak buat havoc, tapi tak mampu”.
Tapi kena ingat, impak kenaikan minyak sangat kuat. Setiap apa yang nak beli pasti ada peningkatan harga. Seperti barang mentah untuk jamuan, ataupun pakej katering. Semudah mana pun tetap ada kesan.
Duit hantaran? Kedua pihak kena ada budi bicara. Dengan kenaikan ini, pasti ada lagi banyak perbelanjaan selepas kahwin.
Jangan sampai bilangan andartu semakin meningkat ataupun mungkin ramai anak dara yang mencari suami orang disebabkan yang bujang tak mampu! haha
Atau mungkin, statistik anak luar nikah makin meningkat juga? Nauzubillah.
Foto Kredit: bhauto.my
4- Kereta
Kalau kereta Kancil, Viva atau MyVi, sebulan isi minyak hanya RM50. Boleh guna untuk seminggu. Disebabkan harga minyak meningkat naik, mungkin dah jadi RM60. Yang bujang mungkin perlu menggunakan pengangkutan awam. Itu lebih baik.
Tapi tak semua tempat ada kemudahan pengangkutan awam. Terpaksa juga menaiki kereta. Tak pun teksi. Mungkin selepas ini kena berjimat di bahagian lain bagi yang bujang.
Beli Perodua Axia 2014 yang baru? Oh, tak mengapa. Ini tambah hutang namanya!
5- Rumah
Ramai yang mengeluh tidak dapat miliki rumah sendiri selepas pengumuman GST. Sekarang sebelum GST dilaksanakan, harga minyak pula naik. Pasti harga rumah akan meningkat naik juga sebelum masanya.
Bukan yang bujang sahaja, yang dah berkahwin juga sukar hendak miliki rumah sendiri. Rata-rata hanya mampu menyewa. Keluh kesah untuk miliki rumah berlarutan lagi terutama di bandar Kuala Lumpur.
Kalau begini, bila agaknya kita mampu miliki rumah? Kalau gaji pun seciput sahaja dan harga semua naik belaka?
Foto Kredit: huffingtonpost.com
6- Gangguan emosi
Kenaikan harga minyak pasti memberi gangguan emosi kepada yang bujang atau yang baru tamat belajar. Tak sempat nak buat simpanan, duit gaji habis pada kos sara hidup.
Di tambah pula dengan desakan keluarga disuruh berkahwin, dengan pinjaman belajar yang tak habis bayar lagi pasti memberi tekanan emosi.
Jangan sampai kita jadi seperti negara Jepun yang mempunyai statistik bunuh diri yang tinggi akibat tekanan hidup.
7-  Kos ‘lepak’ makin tinggi
Ini yang biasa pergi melepak bagi yang bujang. Kos melepak biasanya air teh o ais RM1.20 paling murah dengan roti canai kosong RM1.30. Sekarang merasa la hidup dengan kos lepas yang tinggi.
Harga minyak naik, harga gula pasti naik! Esok jangan terkejut harga air teh o ais naik lagi RM0.20. Jangan kata harga minyak tak ada kesan pada yang bujang. Sungguh haru sekarang.
Tapi pilihan di tangan anda. Boleh hidup dengan tanpa ‘lepak’!.
Kesimpulannya, semua yang berkahwin atau bujang merasa dengan kenaikan harga minyak. Cuma hidup kena pandai buat percaturan. Apa yang boleh dikurangkan, elok dikurangkan. Apa yang perlu dielakkan, berusaha elakkan.
Kita tak dapat nak lari dengan kadar kenaikan harga setiap tahun. Pasti ada. Orang bujang pun terasa impaknya, apatah lagi yang sudah berkahwin dan beranak pinak? Baca rintihan dan keluhan tentang kesan kenaikan harga minyak pada orang yang sudah berkeluarga di sini.
Sebagai penutup, masih anda ingat pada tahun 2013 yang lalu, satu kenyataan telah dikeluarkan “Kenaikan harga minyak tidak membebankan”. Sekarang tahun 2014, apa kata anda?


7 Kesan & Kelebihan Senaman Plank Jika Dibuat Setiap Hari

KELEBIHAN SENAMAN PLANK
Pernah tak dengar orang kata, “Kalau rasa 1 minit tu sekejap, cubalah buat plank!”.

Walaupun nampak macam senaman statik dan mudah, sebenarnya posisi plank menggunakan banyak otot badan dan memberi banyak manfaat untuk kesihatan fizikal.
Jom kita semak kelebihan senaman plank !

KELEBIHAN SENAMAN PLANK
1. Dapat Mengaktifkan Lebih Banyak Otot
Tahukah anda sebenarnya plank memberi lebih banyak manfaat daripada senaman ‘sit-up’?

Berbanding senaman sit-up yang hanya fokus pada bahagian abdomen, senaman plank dapat fokus pada seluruh bahagian badan !
Senaman plank dapat melatih pelbagai kawasan otot seperti lengan, kaki, abdomen dan pinggul.
Jadi, senaman plank ini sesuai diamalkan bagi yang ingin menguatkan otot pada seluruh bahagian badan berbanding satu bahagian pada satu masa.

Kredit Foto : insider.com
2. Dapat Membaiki Postur Badan
Bagi yang bekerja di hadapan komputer, anda pasti mengalami masalah sakit bahu dan belakang akibat duduk terlalu lama.
Anda boleh tangani masalah ini dengan senaman plank!
Senaman ini sangat baik untuk membetulkan postur badan dengan menguatkan otot belakang, bahu, leher dan abdomen.
Ini dapat melatih anda mengekalkan posisi bahu dan pinggang yang betul ketika duduk.
Senaman plank juga dapat meningkatkan kekuatan isometrik pada otot abdomen bagi mengelakkan anda untuk membongkok ketika duduk.

Kredit Foto : indiatvnews.com
3. Dapat Meningkatkan Tahap Fleksibiliti Badan
Senaman plank bukan sahaja baik untuk menguatkan otot, malah ia juga baik untuk meregangkan bahagian bawah badan.
Rutin regangan memberi manfaat kepada tubuh dengan meningkatkan lagi tahap fleksibiliti badan.
Jika anda ingin membuat regangan pada bahagian sisi, anda boleh berlatih posisi ‘side plank’ seperti di bawah.
Jika anda bosan dengan posisi plank biasa, terdapat banyak lagi posisi plank yang anda boleh cuba.

Kredit Foto : destinationdeluxe.com
4. Senaman Plank Boleh Diolah & Dipelbagaikan Mengikut Kesesuaian
Dalam melakukan senaman, jangan pula terlalu memaksa badan melebihi kemampuan.
Senaman plank ini boleh diolah mengikut tahap kekuatan badan.
Antara salah satu bentuk modifikasi yang boleh dilakukan ialah dengan melakukan plank menggunakan kerusi terlebih dahulu.
Untuk ‘beginner’, anda boleh mulakan dengan menahan posisi selama 15 ke 30 saat.
Semakin anda sering berlatih, kekuatan badan akan meningkat.
Anda bolehlah menambah masa plank serta tukar posisi yang lebih mencabar kekuatan badan.

Kredit Foto : pumpsandiron.com
5. Baik Untuk Mencegah Sakit Belakang
Rutin kerja yang memerlukan kita duduk pada masa yang lama serta gaya hidup yang kurang aktif membuatkan kita mudah mengalami sakit belakang.
Amalan senaman plank dapat mencegah seseorang daripada masalah ini.
Senaman plank yang menguatkan otot abdomen dapat mengurangkan beban daripada berat badan ketika kita berdiri dan duduk.
Ia juga bertindak dengan mengurangkan tekanan pada bahagian tulang belakang yang menyebabkan masalah sakit belakang.

Kredit Foto : plainfieldchiropractic.com
6. Baik Untuk Melatih Imbangan Badan
Selain menguatkan otot badan, senaman plank juga berperanan dalam menstabilkan otot bagi meningkatkan kebolehan imbangan badan.
Badan bergantung kepada kekuatan abdomen bagi mendapatkan keseimbangan.
Antara aktiviti yang mementingkan imbangan badan ialahi berlari, berbasikal dan mendaki gunung.
Disamping membaiki imbangan badan, otot yang stabil juga dapat mengelakkan seseorang daripada mudah cedera ketika melakukan aktiviti fizikal.
7. Membantu Meningkat Metabolisma Badan
Dengan rutin plank yang menguatkan kebanyakan otot badan pada satu masa, ia juga berupaya untuk membakar lebih banyak kalori.
Otot yang semakin kuat dan sihat dapat meningkatkan lagi tahap metabolisma badan serta mengurangkan risiko penghasilan lemak di badan yang boleh menyebabkan berat badan meningkat.
Senaman plank merupakan senaman yang sesuai bagi yang mempunyai kekangan masa untuk bersenam.
Anda cuma perlukan maksimum 2 ke 5 minit sehari untuk melakukan plank.
Senaman ini baik bagi menguatkan otot-otot badan serta baik untuk membaiki postur badan.

Kredit Foto : meathsports.ie
Cara Betul Buat Senaman Plank
Inilah cara yang bet untuk melakukan plank:
Langkah 1: Pertama sekali merangkak dan angkat lutut dari lantai. Sekarang luruskan kaki anda untuk membuat tubuh anda lurus seperti sebuah papan (plank) sepenuhnya.
Langkah 2: Kaki anda harus selebar bahu dan telapak tangan anda harus tepat di bawah bahu anda, menekan lantai.
Langkah 3: Panjangkan tulang belakang anda dan latih otot perut, lengan, dan kaki Anda. Panjangkan bahagian belakang leher anda dan lihat ke bawah. (Jangan pandang depan tau!)
Langkah 4: Tahan posisi ini setidaknya 10-30 saat, lalu relaks. Ulangi sebanyak beberapa set dalam tempoh 2 hingga 5 minit.

Jom Buat Senaman Plank!
Bagi yang ingin mulakan senaman plank, anda boleh memilih posisi plank yang sesuai bergantung kepada tahap kekuatan badan.
Jika sudah mahir, anda boleh mara ke posisi yang lebih mencabar dan tingkatkan lagi masa plank.
Jangan lupa untuk kekal aktif walaupun hanya duduk di rumah.
Dengan adanya senaman plank, kini anda boleh bersenam dengan lebih mudah dan berkesan.
Selamat mencuba!

Sumber :

The Worthwhile Benefits of Plank Exercises
https://www.healthline.com/health/fitness-exercise/plank-exercise-benefits
7 Health Benefits of Plank Exercises
https://www.healthcorps.org/fitness-2017-05-plankexercises/


7 Keluhan Orang Berkahwin Yang Ada Anak, Sebab Harga Minyak Naik!

Kesan Kenaikan Harga Minyak
Tidak sangka yang artikel dari penulis kami bertajuk kesan harga minyak naik pada orang bujang mendapat sambutan hangat. Maklumbalas yang kami terima, ini bukan kesan pada orang bujang sahaja. Orang yang sudah berkahwin dan ada anak samada kecil atau besar, sudah tentu lebih terasa! Lebih-lebih lagi yang tinggal di kawasan bandar besar seperti Kuala Lumpur, Shah Alam, Petaling Jaya, Pulau Pinang dan Johor Bahru. Berbekalkan gaji kecil atau ‘ciput’, hampir tiada simpanan setiap bulan.
Kami bukan pakar ekonomi dari London School of Economics yang boleh mendabik dada berbicara tentang impak ekonomi pada masyarakat Malaysia. Namun, izinkan kami meluahkan apa yang terbuku dalam hati ini.

Ini antara kesan kenaikan harga minyak pada orang sudah berkeluarga. Baca keluhan mereka ini.
Foto Kredit: thegreenists.com

1. Lampin Pakai Buang

Orang yang pakai ‘cloth diaper’ boleh tersenyum. Bagi yang gunakan lampin seperti zaman ibu-bapa kita dulu juga boleh tersenyum simpul.
Namun perenggan di atas hanya untuk suri-rumah tangga sepenuh masa. Bagaimana dengan yang hantar anak ke rumah pengasuh dan juga ‘nursery’? Mati-mati penjaga anak kita tidak akan berkompromi dan bersusah-payah menukar lampin kain. Mereka mahukan lampin pakai buang! Sudah pakai, boleh terus buang. Tidak perlu basuh. Jimat masa, jimat tenaga!
Perbelanjaan untuk lampin pakai buang sahaja mencecah ratusan ringgit untuk seorang anak. Bagaimana jika ada 2-3 anak kecil yang masih tidak pandai ke tandas?
Dijangkakan harga lampin pakai buang akan naik!
Foto Kredit: merdeka.com
2. Susu Formula
Bagi anak-anak yang tidak menyusu badan atau ‘breastfeeding’, sudah tentu susu formula perlu diberikan. Hanya orang yang ada anak faham dan boleh geleng kepala dengan harga susu yang sangat mahal. Entah apa ‘formula’ yang syarikat ini jual, kami pun tidak tahu. Macam-macam terma seperti DHA, Prebiotik dan puluhan lagi bahasa saintifik yang dikatakan dapat menjadikan anak lebih pintar diwar-warkan. Entah betul, entah tidak. Sebagai ibu-bapa, tentu sekali yang lebih penting pada mereka ialah susu formula penting untuk tumbesaran anak dan tidak mahu anak kelaparan!
Dijangkakan harga susu formula akan naik!
3. BRIM 2015
Kami ada menulis artikel tentang BRIM 2014 yang memberitahu tentang borang BRIM,  bagaimana melakukan semakan dan kemaskini BRIM 2015. Pada malam minyak diumumkan naik 20sen, tiba-tiba sahaja artikel ini menjadi popular. Ramai yang mula mencari bantuan dan alternatif untuk menyara keluarga. Terus-terang, ini bukan sesuatu yang positif.
Dijangkakan pemberian BRIM 2015 akan turun! Atau wajarkah kami menyatakan firasat kami yang BRIM 2015 bakal dimansuhkan?
Foto Kredit: guystuffcounseling.com

4. Tadika, taska dan pusat jagaan kanak-kanak
Hantar rumah penjaga? Hantar taska? Hantar ‘nursery’? Sedih rasanya bila tinggalkan anak di rumah orang lain, sementelahan ibu-bapanya mencari rezeki. Zaman kita kecil dahulu, kebanyakan ibu tidak bekerja. Seratus-peratus jaga anak di rumah.
Tekanan dan desakan ekonomi sekarang mendesak ibu yang baru melahirkan anak kembalik ke tempat kerja setelah 90 hari. Ya, 90 hari itu yang maksimum dan bukan semua orang ada kelebihan itu. Kalau hantar rumah orang, bukan boleh lagi runding harga dengan penjaga.
Dijangkakan taska dan tadika akan naik harga!
5. Dilema balik kampung
Mak ayah selalu menunggu anaknya balik ke kampung. Dia bukan mahukan duit kita. Dia mahu tengok cucu. Dia mahu tatap muka anaknya yang sudah berjaya, yang kini bekerja di bandar besar. Motif kewangan dan belanja bulan-bulan itu tolak tepi.
Namun, sebagai anak, kita rasa lain macam. Takkan balik kampung tidak beri apa-apa? Paling tidak RM100 dihulurkan pada mak ayah sebelum pulang semula.
Balik kampung juga perlukan kenderaan. Kenderaan perlukan minyak. Tidak boleh tuang air paip sahaja dalam tangki minyak kereta.
Dijangkakan ramai mak-ayah akan terasa hati sebab anak sudah kurang lawat mereka!
6. Tangguh percutian keluarga
Cuti sekolah adalah sesuatu yang ditunggu-tunggu oleh kanak-kanak. Tidak bagi ibu-bapa. Soalan cepuemas anak-anak ialah, “Ayah, cuti sekolah ni kita nak jalan-jalan pergi mana?”. Isteri pula akan tambah, “Ya la bang, asyik duduk rumah je. Jom la kita jalan-jalan luar negara pulak”.
Itu soalan membunuh! Suami yang sudah biasa bawa anak melancong, sudah pasti akan gelisah jika ditanya oleh anak. Jalan-jalan perlukan petrol. Jalan-jalan juga perlukan hotel. Paling tidak ‘homestay’.
7. Darah
Dengan lampin pakai buang dan susu formula yang mengecilkan poket ibu-bapa setiap bulan, ramai yang ikat perut dari. Ada yang tangguhkan percutian dengan anak-anak. Ada yang tangguhkan pembelian kereta lebih besar kerana anak-anak makin ramai. Ada anak yang tidak tukar beg sekolah, pakai yang tahun lepas punya. Ada yang guna ‘stroller’ yang sudah uzur.
Ada isteri yang sedih, suami tidak ajak makan luar kerana tiada bajet.
Ada suami yang sudah 2-3 tahun tidak tukar baju raya, kerana dahulukan anak dan isteri. Tiba Hari Raya Korban 2014 ini, sudah tentu suami ini akan berkain pelekat sahaja ke masjid!
Dijangkakan ramai suami, isteri dan ibu-bapa akan naik darah!
Apa-apapun, kita perlu redha atas kenaikan ini. Kerajaan Malaysia tentu ada alasan mereka yang tersendiri. Walaupun kita mempunyai buah fikiran kita sendiri, kita bukan pakar ekonomi yang mempunyai kelayakan!
Sedang elok ingin menyambut Hari Raya Korban 2014, rakyat pula yang terkorban!
*Nota: Penulis tidak terlibat dengan mana-mana parti politik dan tulisan adalah atas ‘observation’ dan pendapat peribadi.


Ini Kesannya Kalau Kita Kurang Minum Air Kosong Setiap Hari

“Malaslah nak minum air kosong. Kalau cuaca terik macam sekarang ni, lagi ‘best’ kalau dapat minum cendol, air batu campur, atau teh ‘o’ ais limau. Baru lega tekak….”
Dalam keadaan yang panas, memang nikmat kalau dapat minum air manis berais dan sejuk. Air kosong memang dianggap pilihan terakhir!

Sungguhpun cuaca yang panas melanda negara sekarang ini, masih ramai yang kurang minum air dan tidak peka dengan keperluan tubuh badan. Ada juga yang mengehadkan minum air untuk mengelakkan kekerapan ke tandas.
Sebenarnya tubuh badan orang dewasa memerlukan sekurang-kurangnya 2 liter air sehari untuk memastikan tubuh badan berfingsi dengan baik. Jika tidak, mulalah datang masalah kesihatan. Nak tahu kesannya?

Foto Kredit: natural-health-journals.com

9 Kesan Terhadap Tubuh Jika Kurang Minum Air Kosong
Kurang air dalam badan sebenarnya boleh menjejaskan kesihatan badan. Jadi, jika anda terpaksa hadapi simptom-simptom di bawah jika kurang minum air kosong. Ia juga adalah isyarat yang menandakan tubuh badan anda kekurangan air secukupnya.
1. Mulut kering
Jika mulut terasa kering, elak minum air manis untuk atasi masalah kering.
Sebaliknya, amalkan minum air kosong kerana ia memastikan mulut sentiasa dalam keadaan lembap.
2. Kulit kering
Foto Kredit: wisegeek.com
Kulit kering ini apabila dipegang terasa kasar. Kulit pun menjadi kurang anjal apabila ditekan. Lebih teruk kalau ianya mula mengelupas.
Jadi, apabila tubuh badan menerima air yang secukupnya, kulit akan nampak lembap dan lebih berseri.
3. Nampak lebih tua
Kulit yang kering menyebabkan kulit mudah berkedut dan timbul garisan halus terutamanya di bahagian muka.
Kalau dibiar berterusan, tentulah akan menyebabkan anda nampak tua daripada umur yang sebenarnya. Takutnya!
4. Mata kering
Apabila kurang air dalam badan, bukan sahaja mulut dan kulit kering malah mata turut terjejas.
Bukankah ini bahaya? Lebih-lebih lagi bagi mereka yang memakai kanta pelekap atau ‘contact lense’. Mata anda akan sentiasa rasa gatal dan pedih.
5. Lenguh dan sakit sendi
Jika kurang minum air, fungsi badan pun akan menjadi kurang efisyen.
Badan mudah terasa lenguh dan sengal sendi setiap kali membuat pergerakan yang berat seperti berlari dan melompat.
6. Lambat sembuh
Selalu kencing sebenarnya bukanlah sesuatu yang tidak bagus.
Badan sebenarnya sedang membuang toksin daripada badan. Jadi, lebih banyak toksin akan terkumpul dalam badan kalau anda kurang minum air.
Apabila anda terkena penyakit seperti demam, ia akan berlarutan kerana panas dalam badan sukar dikeluarkan akibat kurang air.
7. Mudah letih
Apabila air kurang dalam badan, oksigen juga akan kurang mengalir dalam badan.
Ini menyebabkan badan cepat letih dan kurang stamina.
8. Cepat lapar
Foto Kredit: stresscaredoc.com
Bagi yang sedang ‘diet’, pastikan anda mencapai air kosong dahulu sebaik timbul rasa lapar. Kenapa?
Apabila badan kurang air, ia memberi tindak balas pada badan dan menyangka anda perlukan makanan. Namun, hakikatnya badan anda memberikan insyarat kurang air.
Apabila anda makan, badan perlu melakukan kerja berlebihan dan anda mudah letih.
9. Sembelit
Selepas makan dengan banyak, perut akan memproses untuk perkumuhan. Apabila kurang air dalam badan, sisa perkumuhan akan bertukar menjadi pepejal yang mana sukar untuk dikeluarkan.
Akhirnya terjadi sembelit yang menyakitkan.
Foto Kredit: 54health.com
Sesibuk mana pun, cubalah minum air kosong secukupnya
Memang banyak perubahan anda akan lihat sekiranya ia dijadikan amalan. Kurang sakit-sakit, badan pun terasa ringan.
Pastikan anda minum secukupnyanya setiap hari, lebih-lebih lagi dalam cuaca panas melampau sekarang!


Tips Minum Air Ketika Bulan Ramadan & Cara Cukupkan 8 Gelas Sehari Lepas Waktu Berbuka!

Antara kesan kurang minum air ketika berpuasa yang diketahui umum adalah mulut berbau kerana kekeringan pada mukosa dalam mulut akibat kekurangan air. Justeru itu, anda boleh mengikuti tips minum air masak ketika melakukan ibadah ini untuk memastikan ia mencukupi dalam tubuh badan.
Tips ini telah dikongsikan oleh Puan Leha Yusuf, malah terdapat juga cara bagaimana untuk mencukupkan 8 gelas sehari selepas waktu berbuka. Mari baca!

Baca juga: Wanita Ini Kongsi Diet Untuk Kenyang Lama Sewaktu Puasa, Terutama Bagi Ibu Yang Baru Habis Pantang!
KESAN KURANG MINUM AIR KETIKA BERPUASA

Ramadhan makin hampirkan. Biasanya, ramai hadapi masalah tak cukup minum air. Mari kita cuba tips untuk cukupkan minum air saat berpuasa nanti.

TIPS MINUM AIR KETIKA PUASA
1. MINUM DUA GELAS AIR KETIKA SAHUR
Ketika makan sahur, usahakan minum sekurang-kurangnya dua gelas air mineral.
2. MINUM WAKTU TIDUR
Peluang untuk minum hanya pada waktu malam, jadi kalau nak kerap minum lebih elok bawa sebotol air ke dalam bilik. Sekurang-kurangnya sesekali terjaga boleh terus minum.
3. AMBIL MAKANAN KANDUNGAN AIR YANG TINGGI
Kita juga boleh memilih makanan yang mempunyai kandungan air yang tinggi seperti tembikai, rambutan atau buah-buahan lain.
4. ELAK MINUM BANYAK KETIKA BERBUKA
Anda pasti memerlukan serapan air lebih tinggi bila berpuasa, tetapi cuba jangan pula minum air sampai hilang selera nak makan. Minum 8 gelas air saat berbuka bukanlah penyelesaian yang tepat.
5. BERBUKA DENGAN KURMA & DUA GELAS AIR
Buah kurma mengandungi kadar glukosa semula jadi yang cukup tinggi serta kandungan nutrisi lain yang juga tinggi. Kandungan gizi yang terdapat dalam kurma dapat membantu mengembalikan energi anda sepanjang berpuasa.
Dan pastinya air yang diambil pula akan menggantikan cairan yang hilang dalam tubuh badan.
6. BAWA AIR KETIKA KELUAR MALAM
Setiap kali pergi terawih atau keluar mencari barang, elok bawalah air sebotol. Ini satu jalan mudah untuk menjaga tubuh badan daripada kekurangan air.
CARA CUKUPKAN 8 GELAS SEHARI SELEPAS BERBUKA

1 gelas selepas azan Maghrib.
1 gelas selepas solat Maghrib.
1 gelas selepas makan.
1 gelas selepas solat Isyak.
1 gelas selepas Tarawikh.
1 gelas sebelum tidur.
1 gelas selepas bangun sahur.
1 gelas selepas makan sahur.

Senangkan nak pastikan kita cukup air sepanjang berpuasa. Memang kena konsisten nanti terbiasa, kena mulakan dari sekarang ya.
Tips simple dari saya.
Sumber: Facebook Leha Yusuf


Baju Putih Bertukar Warna? Cuci Guna 1 Bahan Magik Ini, Auto Hilang Nampak Baru!

Boleh jadi bukan sengaja kerana kadang-kadang tidak perasan, apabila baju yang berwarna terbasuh sekali dengan baju putih. Nak pula baju berwarna itu meluntur, habis baju putih terkena kesannya. Kesan luntur baju putih tersebut boleh menyebabkan bad mood kepada si pemakai.
Justeru itu, bagi membuatkan mood anda berubah gembira, apa kata cuba tips mudah menghilangkan kesan kotoran itu seperti di bawah. Hanya perlukan satu bahan magik ini dan segalanya berubah semula kepada warna asal. Tambahan, ini merupakan tips dari orang-orang lama yang dikongsikan oleh Chef Pejo.

Semoga bermanfaat!
Baca juga: Wow! Tak Sangka Ini Fungsi ‘Tub Cleaning’ Mesin Basuh, Baju Pun Tak Bau Hapak

KESAN LUNTUR BAJU PUTIH

Mesti ada dalam ini yang pernah basuh baju berwarna campur sekali dengan baju putih. Lepas basuh, tengok-tengok baju warna itu menurun warna menyebabkan baju putih jadi ada kesan warna baju itu tadi.
Ini ada tips yang tak seberapa, bagaimana untuk menghilangkan warna lunturan itu pada baju putih. Senang sahaja!

Panaskan air di dapur sehingga panas.
Campurkan 2-3 ulas limau nipis.
Rendam baju yang terkena kesan calar itu.
Kacau sehingga baju yang terjejas itu tadi kembali kepada warna asal.

Sekadar perkongsian yang tak seberapa. Dapat tips ini pun dari orang-orang lama. Kalau rasa berguna boleh kongsikan. Tak perlu bayar pun.
Baca juga: Panduan Isi Angin Tayar Di Pam Minyak, Yang Tak Berani Pam Sendiri, Boleh Ikut Cara Ini
Sumber: Chef Pejo via Petua Ibu


5 Sebab Coklat Patut Jadi Makanan ‘Favourite’ Anda Ketika Mengandung

“Pelik betul, masa tengah mengandung ni lah rasa teringin nak makan coklat. Dulu masa tak mengandung macam tak ‘heran’ je dengan coklat-coklat ni. Tapi, semalam aku baru makan coklat. Tak apa ke kalau banyak makan coklat ketika mengandung? Ada kesan buruk tak?”
Mungkin ini adalah satu berita baik buat wanita hamil yang selalu mengidam untuk makan coklat. Sebenarnya, coklat bukanlah seburuk yang anda sangkakan. Menurut kajian, ada banyak kelebihan makan coklat ketika mengandung.

5 Sebab Wanita Patut Makan Coklat Ketika Mengandung
Berikut adalah manfaat makan coklat ketika mengandung yang mungkin anda tak tahu.

1. Meredakan Stres
Stres ketika mengandung memang tak boleh disangkal lagi. Bermacam-macam rasa tak selesa datang sejak awal kehamilan hinggalah kandungan semakin membesar.

Ada yang mengalami ‘morning sickness’, bengkak kaki, susah tidur malam, letih, dan sakit-sakit badan. Itu belum lagi masuk ‘mood swing’ yang datang dan pergi.
Untuk meredakan segala perasaan ini, anda boleh mengambil sedikit coklat gelap yang berkhasiat. Menurut Science Focus, coklat mengandungi bahan seperti Trytophan dan Phenylethylalanine yang bertindak seperti anti-depressant yang berupaya membangkitkan rasa bahagia seseorang.
Foto Kredit: 30secondmom.com
2. Mengurangkan Risiko Pre-eclampsia
Pre-eclampsia adalah salah satu punca kelahiran bayi pramatang yang sering dikaitkan dengan tekanan darah tinggi.
Menurut laporan oleh Annals of Epidemiology, kandungan theobromine dalam koko boleh mencegah berlakunya pre-eclampsia yang boleh membahayakan nyawa ibu dan bayi ini. Malah, ia turut disokong oleh sebuah kajian yang dilakukan oleh Yale University yang mendapati wanita yang makan coklat semasa mengandung menurunkan risiko tersebut hingga 50%.
Foto Kredit: origin.amp
3. Coklat Menjadikan Bayi Anda Gembira
Ternyata, keajaiban coklat bukan sekadar untuk anda, tetapi juga bayi anda dalam kandungan.
Menurut kajian yang dijalankan oleh peneliti di Finland, wanita yang makan coklat semasa mengandung lebih berpotensi melahirkan bayi yang gembira – iaitu mereka yang banyak tersenyum dan ketawa. Ada saintis yang berpendapat bahawa ia berpunca daripada faktor kimia oleh coklat. Namun secara psikologinya, pengambilan coklat turut melibatkan keseluruhan proses yang menyebabkan ibu berasa sangat gembira hingga ia mempengaruhi ‘mood’ bayi.
Foto Kredit: boredpanda.com
4. Sumber Antioksidan & Nutrisi Sihat
Coklat amat kaya dengan antioksidan. Antioksidan amat bermanfaat untuk kehamilan kerana ia dapat membentuk sistem kekebalan dan kesihatan semasa mengandung.
Bukan itu saja, lemak ‘baik’ dalam coklat yang bersumber dari cocoa butter merupakan sumber asid stearik untuk jantung yang sihat. Selain itu, coklat mengandungi pelbagai nutrisi yang tidak kurang pentingnya seperti magnesium dan zat besi.
Foto Kredit: steemit.com
5. Meningkatkan Sistem Metabolisme
Kandungan magnesium dan zat besi boleh membantu wanita hamil dalam proses metabolisme lemak. Coklat juga mampu memperbaiki sistem pencernaan sekaligus menjaga kelangsingan tubuh.
Selain itu, pengambilan coklat boleh meningkatkan produksi sel darah merah untuk melindungi ibu hamil dari anemia.
Foto Kredit: bigpictureeducation.com
Pilih Coklat Yang Sesuai
Memang seronok kalau dapat makan coklat setiap hari. Walaubagaimanapun, kita perlulah berhati-hati untuk memilih coklat yang kurang kandungan gula. Antara jenis coklat yang bagus untuk kesihatan adalah yang mempunyai ciri berikut:

Pilih jenis yang kurang gula seperti yang dilabel bitter-sweet atau semi-sweet. Biar pahit sedikit, itu lebih baik!
Hindari sweet, milk, dan white chocolate karena kandungan koko dan flavonoidnya adalah rendah atau tidak ada sama sekali.
Lihat labelnya. Elakkan coklat yang mengandung minyak sayur atau minyak terhidrogenasi dalam komposisi lemak.

Kesimpulannya, coklat sebenarnya mengandungi bahan yang baik untuk wanita hamil. Namun, kuncinya adalah bersederhana. Lebih-lebih lagi kerana wanita hamil biasanya lebih sensitif terhadap makanan berbanding biasa.


Makan Lewat Malam Jangan Dijadikan Amalan, Boleh Jadi Punca Gemuk Dan 7 Masalah Ini…

Tahukah anda terdapat banyak kesan makan lewat malam kepada kesihatan badan sekiranya aktiviti ini dijadikan sebagai amalan harian. Ya, penulis tahu para pembaca mempunyai alasan tersendiri sehingga terpaksa isi perut di lewat waktu.
Mungkin antara alasannya adalah pulang kerja pada lewat malam, keluar melepak di kedai makan atau perut rasa terlalu lapar. Namun, ia tidak baik kepada kesihatan jika telah menjadi rutin harian anda. Jom baca kesannya kepada kesihatan seperti dikongsikan Doktor Samhan di bawah.

Baca juga: Ini 5 Risiko Tahan Kencing, Nak Elak Masalah Kesihatan Baik Jangan Kerap Buat & Lepaskan~
KESAN MAKAN LEWAT MALAM

Biasa orang cakap kalau nak kurus jangan makan malam, fakta atau auta?

Iya! Sebenarnya makan lewat malam boleh jadi punca pertambahan berat badan. Namun, sebenarnya banyak lagi bahaya lain jika makan lewat malam.
KESAN BAHAYA MAKAN LEWAT MALAM
Ini antara bahaya jika suka makan lewat malam:

Pertambahan berat badan atau obesiti.
Memburukkan kesihatan metabolisme – Metabolisme badan anda boleh merosot jika anda suka makan lewat malam ya dan sekaligus menyebabkan berat badan anda senang untuk bertambah.
Gula dalam darah meningkat.
Risiko sakit jantung tinggi.
Tingkatkan asid refluks
Mempengaruhi konsentrasi
Kesan negatif terhadap kualiti tidur.

AMALKAN MAKAN MALAM SEBELUM JAM 7 & MANFAATNYA

Jika boleh amalkan makan malam sebelum pukul 7. Amalan ini bukan sahaja baik untuk kesihatan, malah dapat menghalang kita dari makan terlalu banyak sebelum tidur.
Ada banyak juga manfaat lain jika tidak makan malam seperti:

Bantu anda kurus atau diet.
Dapat tidur yang lebih lena.
Kurang rasa pedih ulu hati.
Badan yang lebih sihat.
Jantung lebih tahan lama.

KESIMPULAN
Para pembaca, jangan lah jadikan aktiviti makan lewat malam sebagai tabiat harian anda. Pastikan anda mengatur jadual waktu makan dan latihlah diri untuk makan malam sebelum jam 7 seperti dicadangkan Dr. Samhan. Semoga info ini bemanfaat kepada semua.
Sumber: Twitter Doktor Samhan


Kesan Mandi Malam Betul Ke Bahayakan & Memudaratkan Kesihatan? Doktor Jelaskan!

Apabila sebut mandi malam, mesti terus terfikir kesannya akan dapat masalah paru-paru berair. Tapi betul ke kesan mandi malam akan bawa kemudaratan pada kesihatan badan?
Menurut Doktor Zubaidi Hj Ahmad, sebenarnya ada sebab mengapa orang lama melarang mandi di waktu malam. Kalau nak tahu, jom baca ulasan beliau di bawah.

Baca juga: Ingat Sikap Malas Je Bawa Kemudaratan, Bila Usus Malas Pun Undang Penyakit!
KESAN MANDI MALAM APA BENAR IA BAHAYAKAN KESIHATAN?

BAHAYA MANDI MALAM

Terdapat banyak salah faham tentang isu mandi di waktu malam. Hal ini kerana, ramai orang berpendapat ia lebih banyak mudarat daripada kebaikan termasuk mendatangkan penyakit.
Malaysia mempunyai iklim tropika di mana, cuacanya adalah panas dan lembab. Oleh itu, mandi malam tidak mendatangkan kemudaratan.
SEBAB MENGAPA ELAK MANDI MALAM
Satu masa dulu, ramai yang tinggal di luar bandar serta menggunakan perigi dan sungai untuk mandi. Untuk pergi ke perigi dan sungai pada waktu malam tanpa cahaya lampu dan suasana gelap gelita, mungkin mengundang pelbagai bahaya seperti binatang berbisa dan juga bahaya di sungai.
Disebabkan itulah mungkin orang tua melarang kita daripada mandi waktu malam.
LEBIH BAIK BERSIHKAN BADAN SEBELUM MASUK TIDUR
Kini kita semakin maju dan mempunyai kemudahan yang jauh lebih baik. Bagi mereka yang pulang malam, eloklah bersihkan badan terlebih dahulu sebelum ke tempat tidur.
Setelah bekerja sehari suntuk, otak dan badan anda perlukan rehat.
KEBAIKAN MANDI MALAM DENGAN AIR SUAM/HANGAT
Mandi pada malam hari (sebelum tidur) dengan air suam boleh membantu

Mengembalikan ketahanan fizikal dan emosi.
Mandi menggunakan air panas juga dapat membuka liang roma.
Membersihkan badan dengan mengeluarkan toksin.
Memberikan kesan yang segar kepada seseorang itu.

KENAPA PERLU MANDI?
Mandi bukan sahaja boleh membersihkan badan daripada kotoran tetapi juga boleh menghilangkan stress. Mandi memainkan peranan penting dalam mempertingkatkan sistem imun badan.
Selain, mengelak berlakunya penyakit kulit seperti ekzema dan masalah kesihatan lain.  Ia membuatkan anda dapat tidur dengan lena dan membantu mengurangkan insomnia (susah untuk tidur).
Nasihat saya mandilah setelah balik bekerja dan bersukan, walaupun di malam hari. Gunakanlah air yang suam atau hangat untuk membersihkan diri. Mandi di malam hari tidak mendatangkan mudarat.
Sumber: Facebook Dr. Zubaidi Hj Ahmad


2 Kali Ke ‘Emergency’, Rupanya Bayi Saya Dah Jadi Perokok Di Usia 51 Hari

Apabila doktor berkata:
“Bayi awak dah jadi seorang perokok pada usia 51 hari”
Ibu mana yang tak tersentap mendengarnya? Begitulah ujar Puan Azyeen Shazriyani Samat yang terpanggil untuk berkongsi pengalaman mereka suami isteri. Diharapkan ia menjadi pengajaran kepada ramai lagi ibu bapa di luar sana tentang kesan merokok kepada orang awam, terutamanya bayi.

Mula Dengan Selsema Dan Batuk Berkahak
Seminggu sebelum balik ke kampung, anak saya Imraz asyik selsema dan batuk berkahak. Bukan itu saja, lepas menyusu dia pula muntah semahunya sampai susah bernafas. Risaunya saya sebab semakin hari semakin teruk keadaannya.
Petang itu, saya dan suami ambil keputusan untuk bawa dia terus ke bahagian Kecemasan Putrajaya selepas suami balik kerja. Sampai giliran kami, seorang doktor wanita periksa paru-paru, berat, dan keadaan fizikalnya secara keseluruhan. Imraz tak demam, cuma tekaknya sedikit merah dan tidaklah begitu teruk. Jadi, doktor bagi ubat untuk dititiskan ke hidung saja.

Tapi sebelum balik, Imraz disuruh sedut gas dan garam mineral untuk ‘clear’kan rongga hidung dan ruang pernafasannya. Hanya Allah saja yang tahu betapa runtunnya hati saya melihat anak di pangkuan menangis sampai tak bersuara. Tapi, apakan daya kerana ini mungkin yang terbaik untuk kesihatannya. Saya perlu berhati kental!

Makin Kerap Muntah Dan Kurang Menyusu
Hari demi hari Imraz masih belum menampakkan perubahan positif walaupun setelah mengambil ubat. Keadaannya nampak bertambah buruk. Sampai di rumah ketika itu sudah pukul 6 lebih dan hampir Maghrib.
Saya ajak suami ke hospital kerana nampak dia dah mula kerap batuk, demam pula semakin teruk dan lebih kerap muntah. Apabila menyusu, dia cuma mahu sekejap-sekejap. Selalunya tak begini. Oleh kerana rasa tak sedap hati, kami terus ke bahagian Kecemasan sekali lagi.
Dalam Bilik Doktor
Setibanya giliran kami, seorang doktor lelaki Cina menyambut dan memulakan soal jawab.
Doktor: Ya siapa sakit? Sakit apa?
Saya: Bayi saya batuk berkahak, selsema, muntah susu.
Doktor: OK. Mula-mula saya nak tanya, suami merokok tak?
Suami: Ya. TAPI saya merokok jauh daripada anak saya. Di luar rumah.
Doktor: Jadi, memang tak ada penyebab lain. Puncanya ROKOK. Walaupun ‘you’ merokok jauh daripada dia atau bukan di depan bayi, ‘you’ fikir asap rokok itu akan pergi jauh-jauh? ‘Your baby still can get it’! Bayi berapa bulan?
Saya: 51 hari.
Doktor: Wah, mudanya! Bayi kamu seawal 51 hari dah jadi seorang perokok (sambil usap kepala Imraz). Bayi kamu tak demam kan?
Saya: Tak. Dia cuma batuk dan selsema. Tapi suhu badan semua OK.
Suami: Betulkah ini semua kesan merokok, doktor?
Doktor: YES! I nak tanya you merokok tak sakit tekak ke? Cuba tengok orang yang tak merokok tapi bila tersedut asap mesti terbatuk-batuk, bukan? Macam itulah juga bayi. You tak merokok depan dia. Tapi lepas merokok you kiss your baby, you angkat dia. Asap-asap yang melekat pada rambut, janggut, baju, dan badan, semuanya bayi akan hidu. And it is very dangerous! Kalau you nak angkat baby you boleh dengan syarat, selepas merokok you kena mandi dan tukar baju lain setiap kali nak dekat dengan bayi.
(Kami saling berpandangan)
Saya: (Mata dah jeling-jeling pada suami dengan perasaan geram dan marah. Sebab sebelum ini saya dah puas membebel tapi dia tak nak dengar!)
Doktor: Let me check your baby.
Suhu badan OK. Paru-paru OK. Tapi tekaknya MERAH.
Doktor: Tengok, dia punya tekak merah sebab itu dia kurang menyusu. Sebab dia tak boleh menelan dengan baik. Tengok, air liur dia pun dia keluarkan.
Saya: Doktor, ‘air cond’ pun salah satu punca jugakah?
Doktor: Ya, kalau boleh tak payah pakai ‘air cond’ dulu..
Lepas balik dari hospital, saya terus menangis dalam kereta sebab tak sanggup tengok anak saya sakit berhari-hari. Sambil itu saya membebel juga pada suami sebab dulu dia cakap, “Anak orang lain OK je, tak ada masalah walaupun ayah dia merokok.” Bagi saya, kita tak boleh samakan anak orang lain dengan anak kita! Antibodi setiap anak itu berbeza-beza. Apa pun, suami pun salahkan diri sendiri kerana tak nak dengar apa yang saya cakapkan pada dia sebelum ini.
Foto Kredit: Facebook Cik Bybie
Semoga Menjadi Pengajaran
Jadi, ibu-ibu yang suaminya merokok, tolonglah pesan pada mereka kalau sayangkan bayi anda. Sekarang, suami saya dahpun kurangkan merokok dan ikut 100% apa yang doktor pesan.
Saya faham, kalau nak berhenti merokok secara mengejut itu mungkin mustahil. Tapi tindakan ini sangat membantu kesihatan bayi. Sekarang, Imraz sudah pun pulih sepenuhnya.
Seperkara lagi, kalau bayi sakit, cepat-cepatlah bawa ke hospital. Saya lebih suka pergi ke bahagian Kecemasan kerana doktor di sana akan periksa dengan lebih terperinci berbanding klinik. Tak kisahlah tunggu lama pun, asalkan kita tahu tahap kesihatan bayi masing-masing.
Semoga perkongsian pengalaman ini menjadi iktibar buat semua ibu-ibu baru macam saya.
Assalamualaikum,
Ummi Mior Zhariff Imraz
*Perkongsian asal Puan Azyeen Shazriyani Samat atau Cik Bybie menerusi laman Facebooknya ini diterbitkan semula dengan kebenaran beliau.


Sakit Urat? Perut Buncit? Ini Sebenarnya Kesan Minum Ais Yang Kita Kena Tahu

KESAN MINUM AIS KEPADA KESIHATAN BERDASARKAN KAJIAN SAINS
Minum air yang mencukupi adalah sangat penting untuk kesihatan menyeluruh.

Air yang mencukupi juga penting untuk menjamin kesihatan sistem pencernaan, otot dan kulit.  Namun , sejak dahulu lagi kita sering keliru bila hendak minum minuman ais.
Orang kata minum ais tak baik untuk kesihatan lebih-lebih lagi buat ibu mengandung dan dipercayai boleh menyebabkan perut buncit.

Sejauh manakah kesan minum ais terhadap tubuh badan?

Mari kita selami fakta sebenar tentang minum ais yang anda perlu tahu!

Kredit Foto : steemit.com
KESAN MINUM AIS BERDASARKAN KAJIAN SAINS
1. Baik Untuk Mengembalikan Hidrasi Badan
Berdasarkan kajian dari International Journal of Clinical and Experimental Medicine, minuman dengan suhu sejuk didapati paling berkesan dalam mengembalikan kandungan air yang hilang dalam badan akibat cuaca panas dan bersenam.
Kajian ini turut merumuskan suhu air terbaik bagi hidrat semula badan ialah pada 16°C .
2. Sangat Sesuai Diminum Ketika Bersenam
Memetik dari WebMD, ais kosong dapat mencegah suhu badan untuk meningkat ketika bersenam lebih-lebih lagi dalam cuaca yang panas atau ketika melakukan senaman berat seperti berlari atau berbasikal.
Orang yang minum ais juga didapati dapat kekal cergas dengan lebih lama.
Air yang mencukupi ketika bersenam juga penting bagi membantu jantung berdegup lebih perlahan dan sekaligus dapat meningkatkan prestasi senaman.
Membongkar Mitos Tentang  Keburukan Minum Ais
Kesan minum ais selalu mendapat reputasi yang buruk kerana ia sering dikaitkan dengan pelbagai mitos tentang efeknya pada kesihatan.
Mari kita semak mitos tentang kesan minum ais pada kesihatan dan fakta sebenar di sebaliknya.

Kredit Foto : thejakartapost.com
1. Minuman Ais Tidak Menyebabkan Perut Buncit
Mitos yang mengatakan ais boleh menyebabkan perut buncit atau lemak bergumpal dalam badan masih berlegar sehingga ke hari ini.
Kenyataan ini tidak bersandar pada bukti saintifik yang kukuh.
Menurut HelloDoktor, apabila kita minum air sejuk mahupun panas, suhu air akan melalui saluran pencernaan dan suhunya akan berubah mengikut suhu badan iaitu 37 °C.
Sebenarnya punca perut buncit ialah daripada pemakanan yang tidak seimbang dan gaya hidup yang kurang aktif.
Minuman bergula dan berkarbonat yang berkalori tinggi juga boleh menjadi punca seseorang itu mempunyai perut yang buncit.
2. Minum Ais Tidak Memberi Kesan Kepada Peranakan Wanita Selepas Berkahwin
Kita juga biasa mendengar pantang-larang wanita bersalin tentang amalan minum ais.
Katanya ia boleh menyebabkan rahim wanita kembang. Sebenarnya, ibu berpantang juga boleh minum ais. Rahim hanya akan kembang jika wanita tersebebut mengandung dan tiada kena mengena dengan amalan meminum ais.
Ada juga pantang-larang lain yang mengatakan jika perempuan kerap minum ais, ia boleh menyebabkan faraj longgar.
Dakwaan ini juga salah kerana amalan meminum air sejuk tidak akan memberi kesan kepada keadaan faraj.
Bagi mengekalkan kesihatan peranakan, pakar perubatan mengesyorkan kaum wanita untuk mengamalkan senaman Kegel.
3. Minuman Ais Tidak Menyebabkan Darah Haid Berketul
Selain menyebabkan peranakan tidak sihat, kita juga sering dengar reputasi buruk air sejuk yang katanya boleh menyebabkan darah haid berketul-ketul.
Menurut HelloDoktor, punca darah haid berketul-ketul bukanlah disebabkan oleh minuman ais, tetapi ia berlaku disebabkan komponen dalam darah haid sendiri yang menyebabkan darah beku.

Kredit Foto : dailymail.co.uk
4. Minuman Ais Tidak Menyebabkan Seseorang Cepat Tua
Mitos tentang meminum ais juga sering dikaitkan dengan kesihatan luaran. Katanya, orang yang suka minum ais boleh menyebabkan cepat tua.
Sebenarnya, tahap kesihatan seseorang bukanlah terletak kepada amalan minuman ais, tetapi oleh faktor lain yang lebih penting seperti amalan pemakanan yang berkhasiat, tidak merokok, serta mental dan fizikal yang sihat.

Sehingga ke hari ini, tiada bukti saintifik yang mengesahkan kesan buruk minum ais kepada kesihatan.
Amalan minum ais juga mempunyai kelebihannya tersendiri kepada badan seperti mengekalkan kecergasan fizikal lebih lama ketika bersenam.
Minum ais kosong juga sangat sesuai bagi mengembalikan kesegaran tubuh yang kekurangan air.
Anda boleh minum air mengikut suhu yang anda sukai dan bersesuaian dengan cuaca.
Yang penting, anda haruslah mengamalkan minum air kosong sebanyak 8 gelas sehari bagi memastikan tubuh kekal hidrat.
Elakkan juga air bergula dan berkarbonat seperti teh tarik, air boba, dan ice blended yang tinggi kalori untuk mengelakkan masalah berat badan.
Sumber rujukan:

6 MITOS Popular Di Sebalik Minum Ais, Ini Penjelasan Pakar, Paling Lucu No. 2 : https://hellodoktor.com/pemakanan/tips-lain/minum-ais-mitos/
Is drinking cold water bad for a person? : https://www.medicalnewstoday.com/articles/325038#risks


Menangis Pencinta Kopi Kalau Tahu, Ini 7 Kesan Jika Overdose Kafein, Hati-Hati!

” Tak kisahlah apa kesan minum kopi ni tapi tanpanya, tiada makna hidupku setiap hari..”
Dengar macam orang bercinta bukan? Tetapi itulah apa yang dialami oleh pencinta-pencinta kopi sekalian apabila mereka tidak boleh tanpa satu hari pun meninggalkan kandungan kafein. Hal ini kerana mereka menggunakan pengambilan kafein ini sebagai langkah untuk menyegarkan mata serta memberi tenaga kepada badan.

Namun, penting untuk anda tahu bahawa ‘overdose’ pengambilan kafein seharian akan membawa kesan buruk kepada badan sendiri. Katanya untuk kaum wanita dapat meningkatkan hormon testosterone dan menjadi lebih maskulin? Risau…
7 KESAN MINUM KOPI KEPADA KESIHATAN

Adakah anda orang yang “bergantung” pada kafein (kopi, teh & coklat) untuk bekerja? Tak dinafikan kafein memberi tenaga, meningkatkan fokus dan menjadikan kita kreatif. Pengambilan kafein membebaskan bahan saraf HISTAMIN badan yang memberi kesan positif ini.

Namun, jika badan kita ada masalah kesihatan seperti gangguan imun, kerap letih, sakit-sakit sendi..mood tak stabil, alergi dan angin serta apa-apa penyakit kronik berkait keradangan… Mungkin perlu berhati-hati dengan kopi. Salah satu petanda berlebihan kopi ialah “rasa tak sah, mesti minum kopi juga setiap hari”
1) Kopi meningkatkan histamin pada perut, pesakit yang sudah ada radang gastrik boleh jadi sebu dan dapat ulser perut.
2) Berlebihan histamin sebabkan saraf jadi hiperaktif. Kita jadi tak keruan (restless), menggigil, panik, risau berlebih.
3) Histamin meningkatkan pergerakan usus (peristalsis). Ia sebabkan kembung, cirit birit, loya/muntah dan perut memulas.
4) Histamin ialah bahan saraf KESEDARAN. Bila tinggi histamin kita jadi fokus dan bertenaga. Jadi jangan minum malam kerana ia sudah tentu ganggu kualiti tidur.
5) Alergi seperti ekzema, asma, resdung boleh tercetus bila kopi berlebihan..Kopi meningkatkan “kesedaran” pada kulit gatal, “kesedaran” pada hidung merenyam, “kesedaran” tentang pernafasan yang sempit. Semua kesedaran ini adalah kesan “overprotective” akibat histamin berlebihan. Ya, kopi ialah bahan yang dianggap “bahaya” oleh badan yang kurang sihat.
6)Histamin juga berfungsi mengawal degupan jantung. Sebab tu orang tinggi histamin seperti orang GERD, anxiety, alergi senang rasa berdebar-debar dan gangguan ritma jantung (arrythmia).
7) Histamin berlebihan menyebabkan ketagihan. Sebab itu, kita jadi rasa hari-hari mesti nak minum kopi juga. Selain itu, petanda tinggi histamin ialah kita mudah obses terhadap sesuatu.

Info ni bukan bertujuan untuk memburukkan kopi dan teh..Jauh sekali.. Malah, saya menulis sambil menghirup kafein juga sekarang ni..alangkah nikmatnya subhanallah..memang sedap kopi ni.. Cuma nak maklumkan, minum kopi ada ilmu dan tertibnya…insha Allah badan jadi lebih sihat. Artikel seterusnya saya share cara minum kopi yang lebih sihat ya.
Semoga bermanfaat.
Sumber: Hafiz Sulaiman


Apa Akan Jadi Jika Minum Madu Setiap Hari?

“Dahaganya tapi boringlah minum air masak. Sedapnya kalau dapat pekena Sprite ke, Pepsi ke. Tapi…hari ni sudah banyak minum air manis-manis. Tak pasal kena kencing manis pulak, alahai..”
Manis Tapi Sihat?
Ya, memang lega kalau dapat minum air sebegitu. Tapi, tidak digalakkan selalu kerana mengandungi kadar gula yang tinggi.

Kan tidak baik untuk kesihatan…
Eh, ada ke air yang manis, tapi bagus untuk kesihatan?

Ada, tak percaya?

Kesan Apabila Selalu Minum Madu
Anda boleh minum madu yang dicampur dengan segelas air kosong. Enak diminum semasa panas mahupun sejuk.
Secawan sehari sudah cukup memadai. Ini kerana madu:
1. Mengurangkan angin dalam badan
Foto Kredit: rosiebank.com
Jika anda mengalami kembung perut ataupun perut rasa kurang selesa, minumlah segelas air madu suam.
Anda akan dapati angin semakin kurang dan rasa selesa.
2. Meningkatkan sistem imunisasi
Madu asli mengandungi enzim, vitamin dan mineral yang mampu memerangi bakteria dalam badan sekali gus meningkatkan sistem ketahanan diri.
3. Membuang toksin
Setiap pagi, amalkan minum madu bersama air suam sewaktu bangun tidur dan perut masih kosong.
Lebih bagus jika ditambah hirisan lemon. Masam-masam manis, sedapnya!
Foto Kredit: healthylifeland.com
Ia akan mengeluarkan toksin dalam badan dengan meningkatkan pengeluaran air kencing.
4. Kulit makin cantik!
Apabila banyak toksin disingkirkan melalui perkumuhan, darah dan oksigen dapat berjalan dengan lancar dalam tubuh badan.
Ia juga menjadikan kulit semakin cantik dan berseri.
5. Kurangkan berat badan
Jika anda teringin merasa makanan manis, ambil sahaja madu kerana manisnya datang daripada gula semula jadi.
Jadi, anda sebenarnya dapat mengelakkan diri daripada memakan manisan yang sudah tentu dapat menaikkan badan anda.
Malah jika nak tahu, madu juga dapat kurangkan 64% kalori dalam badan.
Hebatnya, dapat diet dalam masa yang sama!
6. Pulihkan sakit tekak
Foto Kredit: newhealthguide.org
Jika anda batuk dan sakit tekak, segera minum madu bersama air suam. Ia akan melegakan rasa gatal pada tekak.
Begitu juga apabila terasa mahu demam. Ia dapat mengurangkan panas dalam badan.
Sangat mujarab dan amat disyorkan untuk melegakan demam anak-anak. Tapi, jangan berikan pada bayi kecil ya!
7. Kurangkan risiko sakit jantung
Madu mengandungi flavanoid dan antioksidan yang sememangnya amat baik untuk jantung.
Dengan itu anda dapat mengelakkan daripada terkena serangan sakit jantung.
Foto Kredit: healthyandliving.com
Apa lagi,
Panaskan air dan jangan lupa tambahkan madu dalam air nanti.
Sedap pun sedap, sihat pun sihat!